
Fundacion Contra Violencia Relacional buscando boluntario pa 
proyecto di Aruba Doet 


Mediante 
un 
anuncio 
Fundacion Contra Violen- 
cia Relacional (FCVR) ta 
solicita ayudo di comuni- 
dad cu por colabora den e 
proyecto di Aruba Doet cu 
lo tuma luga na maart di e 
aña aki. 


Manera ta conoci, Aruba Doet 
ta bay tuma luga e dianan 
diabierna 15 y diasabra 16 di 
maart 2024, CEDE Aruba en 
cooperacion cu Oranje Fonds 
ta organisa Aruba Doet, e ac- 
cion boluntario mas grandi 
na Aruba. ARUBA DOET 
a cuminsa na aña 2013 bou 
iniciativa di Oranje Fonds. 
Bou nombernan di NL Doet, 
Aruba Doet, Bon Doet, Cura 
Doet, Statia Doet, Saba Doet 
y SMX Doet, e seis iniciativa- 
nan aki ta pone trabou bolun- 
tario den spotlight y stimula 
tur hende pa pone man na 
obra pa un of parti di dia. 
Asina Oranje Fonds hunto 
cu miles di organisacionnan 
social y partnernan manera 


CEDE Aruba ta organisa e 
accion boluntario mas grandi 
den Reino. 
Pa e motibo aki, FCVR 
tambe ta participando den e 
proyecto aki caminda nan ta 
den proceso pa establece un 
“Thrift Store”, cu ta bay haci 
uso di dos ruimte. Un ruimte 
pa e tienda y e otro ruimte pa 
deposito. E dos ruimte aki, 
mester wordo opgeknapt, ki- 
ermen: Haci nan bashi, haci 
nan limpi y finalmente verf 
y drecha algun tema chikito, 
por ehemplo, blafon, luz, etc. 
En bista cu ta trata di dos rui- 
mte y e cantidad di oranan ta 
5, ta limita, p’esey nan a cal- 
cula cu ta bay tin mester di 
en total 10 persona pa haci e 
trabou, manera nan ta sigura. 
Pa mas informacion di colab- 
oracion por tuma contacto cu 
Fundacion Contra Violencia 
Relacional su Facebook Page. 
Boluntarionan ta e motor tras 
di hopi organisacionnan so- 
cial. Cu Aruba Doet, CEDE 
Aruba y Oranje Fonds ta 


demostra 
con 
importante 
ciudadanonan activo ta pa 
comunidad. Banda di esey 
ARUBA DOET ta aporta na 
e bon imagen di trabou bol- 
untario y ta ilustra con dushi 
esaki por ta. 
Oranje Fonds ta e fondo mas 
grandi riba tereno social y 
ta demostra e miho parti di 
Reino. Pa aña Oranje Fonds 
ta inverti mas o menos €30 
miyon den organisacion y 


iniciativanan cu ta reforsa e 
lasonan social na Hulanda y e 
parti Caribense di Reino. Rey 
Willem-Alexander y Reina 
Maxima ta e pareha protector 
di e fondo aki. Bishita www. 
oranjefonds.nl pa mas infor- 
macion. 
CEDE Aruba ta un organi- 
sacion cu ta duna sosten na 
desaroyo y co-financiamento 
di programa y proyectonan 
den sector social. E programa 


y proyectonan aki ta wordo 
introduci y realisa pa non- 
governmental organizations 
(ngo’s). Na Aruba tin hopi 
NGO’s cu ta haci nan esfuer- 
so pa mehora e facilidadnan 
social pa comunidad. CEDE 
Aruba ta yuda NGO’s cu de- 
saroyo y financiamento di tur 
sorto di proyecto duradero. 
Bishita 
www.cedearuba.org 
pa mas informacion. 


Plataforma Permanente Pa Adultonan Mayor 
Plan di Alivio pa Adultonan Mayor y nan famia 


Hopi no sa, pero na e mo- 
mento aki tin un grupo di 
no menos cu 24 instancia 
local trahando hunto pa 
trece alivio pa nos adul- 
tonan mayor y nan famia. 
Minister 
di 
Asuntonan 
di Adulto Mayor y tur 24 
instancia den e dialogo 
nacional permanente aki 
ta convenci cu Aruba por 
brinda un miho calidad di 
bida na nos grandinan. E 
nivel actual di calidad di 
bida di nos grandinan no 
ta adecuado. Aruba por 
organisa esaki miho. Pa 
logra esey a cuminsa des- 
de october aña pasa cu un 
proyecto nacional. 


Meta ta pa comparti e fruta 
di tanto progreso di Aruba 
cu tur nos grandinan. A pesar 
di tanto progreso cu Aruba 
a conoce pa hopi aña, e cali- 
dad di bida di nos grandinan 
a keda atras. Tur hende ta di 
acuerdo cu un situacion asina 
no por sigui. Trahando hunto 
nos por cambia esaki y cam- 
bio ta necesario. Na october 
2023, 24 instancia a scoge pa 
den un forma colectivo de- 
linea, planea y coordina tur 
loke mester sosode pa trece 
un cambio positivo pa nos 
grandinan. Den e proyecto 
aki a reparti e 24 instanci- 
anan den 3 grupo di trabao 
tratando e temanan di enbe- 


hecimento activo, cuido na 
cas y cuido pa medio di un 
instancia. Cada grupo ta traha 
na identifica problema y pro- 
pone solucion. 


Na principio di siman min- 


ister Arends di Asuntonan 
di Adulto Mayor a ricibi ac- 
tualidad di e 3 ekipo. Aki por 
a constata cu e entusiasmo cu 
cual a cuminsa e proyecto aki 
pa yuda nos adultonan may- 
or no a cambia. E trabao di 


e plataforma permanente ta 
canando segun plan y cu gran 
sentido di responsabilidad. 


“Aruba por ta hopi orguyoso 
di su profesionalnan. Tur a 
sali pa duna un man y e biaha 
aki nan kier mira resultado 
concreto. Mescos cu mi nan 
tambe ta bisa cu den lachi no 
tin luga pa mas rapport. Nin- 
gun hende kier mas rapport. 
Nos mester un checklist, un 
punchcard, un mapa cu na 
un forma facil ta bisa nos kico 
pa haci pa move cos y trece 
cambio. Mi ta hopi contento 
cu nos tur ta pensa igual,” 
Minister Arends a menciona. 


Hopi trabao a wordo haci 
desde e prome Foro Nacional 
pa Adulto Mayor cu a tuma 
luga 17-18 di october 2023. 
Hunto a yega na un inven- 
tario extenso di e temanan cu 
tin impacto negativo riba nos 
grandinan. Alabes y sin perde 
tempo e gruponan a cuminsa 
sondea tambe posibel solu- 
cionnan. Meta ta pa presenta 
solucion concreto y realistico 
y cu por wordo ehecuta a 
corto plaso. 


“Unico exigencia cu mi a pidi 
di nan ta pa presenta solu- 
cionnan concreto y realistico. 
E plataforma ta permanente 
hustamente pasobra ta nan 
mes lo percura pa monitor 


cu e solucionnan ta wordo 
financia y ehecuta,” Minister 
Arends a enfatisa. 


Esaki ta un esfuerso nacio- 
nal y e urgencia ta evidente. 
Riba hopi tema no por warda 
mas. Contrario na esfuerso- 
nan den pasado, e trabao di 
e Plataforma permanente pa 
Adultonan Mayor no ta caba 
cu e finalisacion di un rap- 
port. Hunto nan tambe ta 
traha pa implementa e plan 
di alivio pa adultonan mayor 
y nan famia. Esfuerso colecti- 
vo, di henter nos comunidad, 
biniendo hunto den dialogo 
sano y abierto. 


“Den pasado esfuersonan aki 
a kibra pasobra tin tendencia 
di fragmenta. Esey ta ora un 
of otro instancia no por traha 
como parti di un colectivo y 
ta tuma un ruta independi- 
ente. Ora nan haci esey nan 
ta kibra e grupo y e grupo ta 
perde forsa. E biaha aki nos lo 
haci tur lo posibel pa enfatisa 
cu cambio ta posibel sola- 
mente ora nos traha hunto,” 
Minister Arends a remarca. E 
prome resultadonan di traba- 
onan di e plataforma perman- 
ente aki lo wordo presenta na 
publico den e siguiente Foro 
Nacional pa Adulto Mayor, 
cual lo tuma lugar dia 26 di 
maart 2024. 

1 di maart ta cuminsa campaña nacional pa conscientisacion den 
trafico 


Mediante un anuncio haci 
riba su red social, minister 
di Husticia y Asuntonan 
Social Rocco Tjon a infor- 
ma cu 1 di maart ta cum- 
insa e campaña nacional 
pa conscientisacion den 
trafico debi cu cifranan 
di accidente di trafico ta 
hopi alarmante. 


A base di palabracionnan haci 
cu Alto Comisario Ramon 
Arnhem como tambe Alto 
Comisario Suplente Robert 
Candelaria, a tuma e decision 
pa bin cu mas vigilancia pa 
loke ta trafico na unda minis- 
terio di Husticia y Asuntonan 
Social ta bay lansa un campa- 
ña nacional di conscientisa- 
cion di siguridad di trafico pa 
henter aña 2024, manera a ser 
anuncia na december ultimo. 


Manera ta conoci, Aruba ta 
conoce hopi accidente di 
trafico, y a base di cifranan 
cu a ricibi, esaki a indica di 
ta stabiel, pero demasiado. 
Sinembargo, aun asina e ta 
alarmante, pa cual motibo a 
reuni cu alto comisario su- 
plente Candelaria, y tambe 
cu alto comisario sr. Arnhem, 
caminda a tuma e decision pa 
aumenta visibilidad di parti di 
Cuerpo Policial y ademas, ta 
bay percura pa tin mas unidad 
riba caya, pa asina por atende 
cu e diferente situacionnan, 
entre otro di trafico, na un 
manera mas agil. 


“Di parti di Ministerio di 
Husticia y Asuntonan Social, 
ta haci un apelacion na nos 
comunidad, pa ta hopi mas 


cauteloso den trafico. Ta pidi 
pa cada persona tuma nan 
propio medidanan di siguri- 
dad pa asina evita cu por keda 
envolvi den un accidente di 
trafico,” minister Tjon a de- 
staca. 
Pa e motibo aki, ta bay lansa 
e campaña nacional pa eleva 
e siguridad den trafico y tam- 
be ta bay introduci diferente 
medidanan pa asina cubri e 
parti di siguridad. 


Di igual manera, minister 
Tjon ta trece dilanti un punto 
di preocupacion pa loke ta 
trata di garantisa siguridad 
den trafico semper tabata e 
parti cu Cuerpo Policial a in- 
dica, cu no tin suficiente es- 
pacio pa por kita autonan for 
di caminda. Pa e motibo aki, 
na januari ultimo a aproba 
henter e proceso cu a ser ini- 


cia for di aña pasa, for di un 
comision multidisciplinario 
tambe, pa yega na un destaho 
pa por apunta un tercer par- 
tido cu ta bay encarga cu ful 
e parti aki. 


E proyecto aki ta consisti di 
tres fase, e prome fase ta pasa 
un compania por garantisa cu 
tin suficiente takelwagen 24 
ora pa dia, pa asina cada bes 
cu Cuerpo Policial tuma nota 
di un auto cu no tin seguro of 
no ta cumpli cu e rekisitonan, 
por ser kita for di caminda y 
hiba esaki na un sitio camin- 
da e compania lo ta esun re- 
sponsabel pa maneha e parti 
aki. 


E di dos fase ta cu e compania 
aki mester dispone di un tere- 
no grandi suficiente caminda 
por ubica tur e vehiculonan 


aki y di e forma aki no tin 
mester di pone e vehiculonan 
aki mas na warda di Polis cu 
tur e consecuencia cu esaki ta 
trece cune. 


E tercer fase ta cu e compania 
aki, den cooperacion cu Cu- 
erpo Policial y bou autoridad 
di Cuerpo Policial mester por 
maneha ful e parti adminis- 
trativo y garantisa siguridad di 
e pertenencianan pero tambe 
percura pa e pagonan haci pa 
cada dia cu un vehiculo cu ta 
staciona eynan. 


Di e forma aki lo keda traha 
riba cada aspecto pa garantisa 
y eleva siguridad den trafico. 
Un fenomeno cu ta causa 
hopi molester pa e ciudada- 
nonan, pero cu lo ta hay- 
ando tur su debido atencion, 
manera minister Tjon a men- 


ciona 
Manera ta conoci den cuadro 
di eleva siguridad den trafico 
pero alabes facilita trabounan 
di Cuerpo Policial pa loke 
ta kita vehiculonan cu no ta 
cumpli cu tur rekisito for di 
caminda, a inicia e proyecto 
di “bewaring, opslag en takel- 
diensten KPA”. 


For di 19 di februari te cu 23 
di februari tur interesado por 
haya tur documento relata na 
e proyecto aki na Centro di 
Husticia Macuarima. 


Alabes por informa cu 6 di 
maart 2024 lo tene un re- 
union informativo na Cuer- 
po Policial pa tur interesado. 
Pa despues riba 20 di maart e 
destaho publico tuma luga. 


Pa e topico aki algun usuario 
di rednan social a trece di- 
lanti nan opinion tocante e 
tema aki caminda un di nan a 
sigura por ehemplo cu “mes- 
ter tin un tereno special pa 
pone e autonan aki te dia nan 
doño bin paga nan debe si ta 
di pone nan riba otro lo haci 
e con cu para e vehiculo nan 
aki tin doño.” 


Pa otronan e solucion ta algo 
mas sostenibel, “reduce and 
recycle them” y tambe otro 
persona ta señala cu no ta sol- 
amente autonan sino busnan 
cu tambe ta para riba cierto 
camindanan y manera a sig- 
ura, no tin suficiente espacio 
pa por kita nan, awor un pro- 
ceso ta bay cuminsa pa asina 
un tercer partido por encarga 
cu e parti aki. 


LOCAL 
A4 


DIARANSON 21 FEBRUARI 2024 


Minister Geoffrey Wever: 
“E ta un situacion cu lo trece un caos si e gasolin stacionnan dicidi di 
no acepta carchi di banco mas” 


Manera ta conoci, na co- 
mienso di februari tabata 
circula e noticia cu pomp 
stacionnan 
lo 
stop 
di 
bende e servicio di corien- 
te pe-pago a clientenan di 
Elmar. Esaki pa motibo cu 
tin cierto mal contento for 
di algun tempo caba door 
di stacionnan di gasolin pa 
loke ta trata nan gastonan. 


Asociacion di Gasolin Deal- 
ers di Aruba (AGDA) a splica 
a traves di un comunicado di 
prensa cu e decision unani- 
mo, pero lamentabel cu nan 
a haya su mes pa tuma dia 1 
di februari 2024, no tabata 
un decision facil, pero si uno 
necesario. 


AGDA ta indica cu desde 
2017 pa awor e gastonan pa 
yuda ELMAR cu e benta di 
coriente pre-pago ta sigui 
aumenta sin cu ELMAR ta 
tuma nota di esaki, a pesar 
cu AGDA continuamente 
a acerca ELMAR pa discuti 
esaki. Nan ta señala cu mien- 
tras ELMAR continuamente 
ta ahusta su prijsnan a base di 
cu e prijs di crudo ta subi of 
algo otro, AGDA su miem- 
bronan no tin e luho ey paso 
ta gobierno ta dicta e margen 
di nan ganashi. 


Den bista di esaki diahuebs 1 
di februari mediante un co- 
municado di prensa ELMAR 
a informa cu nan a introduci 
un opcion di pago adicional 
via e app di Pay.Aw di SE- 
TAR, cual tin como meta 
pa brinda mas conveniencia 
na e clientenan cu ta prefera 
transaccion online. 


E lansamento di pago via Pay. 


Aw tabata un introduccion di 
forma extra di pago, na banda 
di e dos formanan di pago 
existente cual ta na sucursal 
di ELMAR y na stacionnan 
di gasolin rond di Aruba, “e 
introduccion aki no tabata tin 
como intencion pa reemplasa 
e otro formanan di pago ex- 
istente,” e compania estatal a 
subraya. 


PR di ELMAR, Audrey Croes 
a sigura na Bon Dia Aruba cu 
“ELMAR no a scoge pa ter- 
mina e servicio di pago na 
gasolin stacion, AGDA a sus- 
pende e servicio aki sin no- 
tificacion previo. ELMAR a 
introduci un alternativa nobo 
di servicio di pago pa nos cli- 
entenan cu ta prefera transac- 
cion online, e intencion taba- 
ta pa esaki bira un opcion di 


pago pa nos clientenan.” 


Recientemente ELMAR a 
anuncia cu despues di busca 
un solucion pa e situacion 
tenso, specialmente pa e cli- 
entenan cu ta prefera di haci 
e transaccion aki personal- 
mente y no a traves di e apli- 
cacion, algun pomp stacion a 
reanuda e servicio di benta di 
coriente pre-pago, pero so- 
almente den forma di pago 
efectivo. 


Dialuna ultimo Minister di 
Economia, Comunicacion y 
Desaroyo Sostenibel, Geof- 
frey Wever a tene un confer- 
encia di prensa na unda el a 
ricibi pregunta for di miem- 
bro di prensa ariba e situa- 
cion entre ELMAR y e pomp 
stacionnan y con e ta mira e 


hehco cu ta permiti pa usa 
solamente pago efectivo pa e 
servicio di coriente pre-pago. 


E mandatario a splica cu 
e margen di ganashi di e 
doñonan di pomp stacionnan 
ta maximilisa ya cu ta Gobi- 
erno di Aruba ta bisa cuanto 
ta e porcentahe maximo cu 
nan por gana den cada trans- 
accion. Esey ta nifica cu na 
momento cu gastonan subi, 
por hemplo gastonan exter- 
no subi, nan no tin espacio 
pa aumenta nan prijs, locual 
na su turno ta nifica cu e ta 
aumento di gastonan externo 
come completo den nan ga- 
nashi. 


Na mesun momento el a 
subraya cu e e no por ni bisa 
cu ta un ganashi pasobra “nos 
sa cu e gasolin stacionnan no 
tin hopi ganashi, ta mas tanto 
den nan gastonan operacio- 
nal esaki ta come y ta basica- 
mente haci nan modelo un 
modelo negativo.” 


El a señala cu den e caso aki, e 
banconan a aumenta nan fee 
y esey kiermen cu door cu e 
pomp stacionnan no por au- 
menta e prijs nan no lo por 
sigui ofrece e transaccionnan 
a traves di caarchi di banco, 
locual por trece chaos den e 
mercado. 


“Mi a menciona esey varios 
biaha y esey ta nifica cu lo bin 
un chaos den e mercado pa- 
sobra nos tur ta usa gasolin, 
y bo ta bay hayabo cu trans- 
accion cash y como conse- 


cuencia cu ta bin inseguridad 
cune pasobra tin hopi placa 
den circulacion, bo por hasta 
pensa den direccion di atra- 
conan, etc. E ta un situacion 
cu lo trece un chaos si e gaso- 
lin stacionnan dicidi di no 
acepta caarchi di banco mas,” 
Minister Wever a subraya. 


El a bisa tambe cu cu segun 
el a scucha den medionan di 
comunicacion, cu ta prote- 
hando of yudando e banco- 
nan pa garantisa e stabilidad 
di e pomp stacion. 


E mandatario a splica cu 
aworaki prijs a subi, por 
ehemplo den gasolin el a au- 
menta cu 8.4 cent y e aumen- 
to den e parti cu ta relata na e 
transaccionnan ta di 4.1 cent. 
Pa loke ta diesel, e prijs di 
esaki ta subi cu 10.1 cent, cu 
ta basa riba e desasoyo di prijs 
internacional, y e 4.1 cent ta 
door di aumento di tarifa di 
transaccion. 


El a agrega cu calculacionnan 
a wordo haci door di De- 
partamento di Asuntonan 
Economico y ora e deci- 
sion “temporal” aki mester a 
wordo tuma y aworaki ta wak 
kico otro por haci. 


“E ta un situacion hopi fas- 
tioso, pero nos mester a tuma 
e decision aki pa garantisa 
cu no ta bay tin chaos den e 
mercado,” Minister Wever a 
indica. 

Awe ta Dia Internacional di Lenga Materna 


Awe diferente parti di 
mundo ta celebra e Dia 
Internacional di Lenga 
Materna. E fecha aki a ser 
proclama pa e Confer- 
encia General di Organi- 
sacionnan 
Educacional, 
Cientifico y Culutral di 
Nacionnan Uni (UNES- 
CO) na November 1999. E 
idea pa celebra Dia Inter- 
nacional di Lenga Mater- 
na tabata un iniciativa di 
Bangladesh. E Asamblea 
General di ONU a acepta 
e proclamacion di e dia 
den su resolucion na aña 
2002. 


Dia 16 di Mei 2007 e Asam- 


blea General di ONU den 
su resolucion a yama na e 
Estadonan 
Miembro 
“pa 
promove preservacion y pro- 
teccion di tur idioma usa pa 
pueblonan di mundo”. Doir 
di e mesun resolucion, e 
Asamblea General a proclama 
2008 como e Aña Internacio- 
nal di Idiomanan, pa asina 
promove unidad den diver- 
sidad y comprendemento in- 
ternacional, pa medio di mul- 
tilinguismo y multicultural- 
ismo y a nombra e Organisa- 
cion Educacional, Cientifico 
y Cultural di Nacionnan Uni 
(UNESCO) pa sirbi manera 
e agencia lider pa e aña ey. 


Awendi tin un aumento di 
conscientisacion cu idioman- 
an ta hunga un papel impor- 
tante den desaroyo, pa sigura 
diversidad cultural y dialogo 
intercultural, pero tambe pa 
reforsa cooperacion y logra 
un educacion di calidad pa 
tur hende, pa construccion di 
sociedadnan di conocemento 
inclusivo y preservacion di 
herencianan cultural, y pa 
mobilisa boluntad politico pa 
aplica e beneficionan di cien- 
cia y tecnologia na desaroyo 
sostenibel. 


Sociedadnan multilengual y 
multicultural ta prospera pa 
medio di preservacion di nan 
idiomanan, cu ta sirbi manera 
e caminda pa conocemento 
tradicional y herencia cul- 
tural. Sinembargo, diversidad 
di idioma ta enfrenta mena- 
sanan cada biaha mas grandi 
mientras cu mas idiomanan 
ta disparce. 


Segun 
Nacionnan 
Uni, 
aworaki 40% di e poblacion 
global no tin acceso na educa- 
cion den nan idioma nativo, 
un cifra cu hasta pasa 90% 
den algun region. 


Investigacion di e organisa- 
cion ta subraya e beneficio- 
nan di usa idiomanan na- 
tivo di e studiantenan den 
educacion stimulando miho 
resultadonan di enseñansa, 
autoestima y habilidadnan di 
pensamento critico. 


Dia Internacional di Lenga 
Materna ta subraya e papel di 
idiomanan den promocion di 


inclusion y alcance di Meta di 
Desaroyo Sostenibel (SDG). 
Politicanan 
di 
educacion 
multilengual, enfatisa den 
e tema di e aña aki pa e cel- 
ebracion di Dia Internacional 
di Lenga Materna: “Educa- 
cion multilingual – un pilar 
di enseñansa y aprendisahe 
intergeneracional”, ta esen- 
cial pa educacion inclusivo 
y preservacion di idiomanan 
indigena. 


Nacionnan Uni ta subraya 
e importancia di educacion 
den idioma Materna di e 
studiante y e introduccion 
gradual di otro idiomanan, pa 
asina ta kita bareranan entre 
cas y scol, facilitando ense- 
ñansa efectivo. Educacion 
multilengual no solamente ta 
promove sociedadnan inclu- 
sivo, pero tambe ta yuda cu 
e preservacion di idiomanan 
no-dominante, minoritario y 
indigena. 


Dia Internacional di Lenga 
Materna ta un ocasion pa 
mustra riba e importancia 
cu e idioma nacional, Papia- 
mento, tin. E ta un elemento 
hopi importante cu ta uni un 
pueblo y den e caso di Aruba 
e ta extende te pafo di e fron- 
tera, ya cu Aruba ta comparti 
esaki cu e pueblonan Corsou 
y Boneiro. Ademas di esaki 
den exterior tambe un grupo 
considerable, principalmente 
na Hulanda, ta comparti cu e 
conocimento di e idioma Pa- 
piamento. 


Den e transcurso di añanan 
Papiamento a registra logro- 
nan importante pa consolida 
Aruba su idioma Materna, 
manera e oficialisacion di Pa- 
piamento banda di Hulandes. 


A pesra di logronan asina im- 
portante, no por tapa wowo y 
ignora e temor cu poco poco 
futuro generacionnan ta bay 
ignora e importancia di e idi- 
oma materno di Aruba. Tec- 
nologia, television, musica, 
entre otro, tin un influencia 
riba e generacion cu ta bin na 
unda hopi biaha e mucha- y 
hobennan no ta comunica 
den e idioma materno, pero 
ta scoge pa usa e idioma pop- 
ular Ingles. 


Na esaki mester agrega cu 
Aruba ta un isla cu turismo 
como pilar economico, locual 
ta hiba tambe cu Ingles ta un 
idioma importante. 


Ta primordial pa enfoca ariba 
e futuro di e lenga materno 
di mayoria y loke ta desea di 
logra den e añanan benidero. 

Aruba nombra como e isla mas “safe” den 
Caribe 


Recientemente den e medio 
di comunicacion internacio- 
nal The Telegraph UK, Mer- 
ca, a emiti un aviso di biahe 
na biaheronan tocante e se- 
guridad pa bishita e islanan 
Jamaica y Bahamas, mirando 
e stadisticanan di crimen 
halto na ambos pais. Den e 
ranking aki Aruba a keda 
nombra como e destinacion 
di mas sigur den Caribe pa 
biaheronan. 


Manera ya ta conoci, Merca ta 
emiti avisonan di biahe regu- 
larmente pa e biaheronan cu ta 
basa riba stadisticanan di crimen 
y e tipo di crimen cu ta sucede 
na cada pais. A base di e esta- 
disticanan aki Aruba a sali den 
e posicion number uno como e 
isla di mas sigur den Caribe. Es- 
aki ta debi na cu per capita Aruba 
su cifranan di criminalidad ta 
mas abao compara cu e demas 
islanan den Caribe. 


Den e articulo titula “Is it safe 
to visit the Caribbean? Essen- 
tial advice for Holidyamakers,” 
Merca ta emiti un advertencia 
di nivel 3 pa Jamaica debi na e 
cantidad di crimen violento cu 
bishitantenan ta experiencia. Pa 
loke ta trata Bahamas a emiti un 
advertencia di nivel 2, cual ta 
indica pa tene mas precaucion 
debi na e menasa cu tin pa po- 
sible delitonan violento. 


Minister di Husticia y Asun- 
tonan Social, Rocco Tjon, ken 
a publica tocante e noticia aki 
ariba rednan social, a menciona 
cu den un estudio conduci pa 
ATA, estadisticanan a demostra 
cu 98% di bishitante a indica cu 
un di e motibonan principal pa 
bishita Aruba ta pa motibo di se- 
guridad. 


A base di e cifranan aki, a instala 
recientemente e ekipo di Tour- 
ism Security Patrol Aruba, cual 


ta consisti di 15 persona cu a 
sigui varios training riguroso na 
diferente companianan di segu- 
ridad como tambe na Cuerpo 
Policial mes. Cada un ta ekipa 
cu material pa traha rapport, bo- 
dycam, flashlight, bicicleta elec- 
trico y mas, manteniendo orden 
publico den areanan turistico 
riba nos isla. 


El a agrega cu banda di esaki, 
seguridad na frontera tambe a 
avansa y ta sigui avansa, danki 
na e radarnan cu a wordo in- 
stala, pero tambe na e strategisch 
grensoverleg, caminda diferente 
departamentonan hudicial ta 
trahando cu otro pa asina garan- 
tisa siguridad na nos frontera. 


Por ultimo, el a menciona e 
proyecto di camara di seguridad 
como un adicion na e aporte pa 
loke ta trata seguridad na Aruba. 


Parlamentario Aquannette Gunn (MAS) cu varios pregunta pa Minister 
Geoffrey Wever riba e fenomeno di aumento di prijs di gasolin 


A traves di Presidente di Par- 
lamento, miembro di frac- 
cion di partido MAS, Aquan- 
nette Gunn a haci un serie 
di pregunta na Minister di 
Asunto Economico, Comu- 
nicacion y Desaroyo Sosteni- 
bel, mr. Geoffrey Wever pa 
loke ta trata e fenomeno di 
aumento di prijs di gasolin. 


E Parlamentario a indica cu du- 
rante e ‘Encuentro Publico’ nr. 
4, cu a tuma luga dia 14 di feb- 
ruari, Minister Wever a elabora 
tocante e motibo p’e aumento di 
prijs di gasolin. 


E mandatario a indica cu e au- 
mento aki no ta debi solamente 
door di e desaroyo di e prijs di 
crudo internacional, pero cu e 
biaha aki tin un componente 
adicional cual t’e gastonan ban- 
cario cu e doñonan di ‘pompsta- 
tion’ ta haya nan confronta cu 
ne. 


E comerciantenan a indica cu 
pa cada transaccion bancario, 
banco ta cobra entre 3 pa 4%. E 
doñonan a expresa cu e gastonan 
aki lo ta funesto pa nan, debi n’e 
hecho cu ta gobierno ta deter- 
mina nan ganashi. Y cu den nan 
caso, e gastonan bancario aki no 
por pasa p’e clientela y cu nan tin 
cu suprimie. Esaki lo trece como 
consecuencia cu e comercian- 


tenan lo bati bancarota of no lo 
acepta e carchinan di banco mas. 


E mandatario a indica cu e situa- 
cion ta uno hopi dificil y cu riba 
13 di februari su persona a firma 
un ‘Ministeriële Regeling’ na 
unda un parti di e ahustacion ta 
pa suprimi e gastonan bancario 
cu e comerciantenan a haya nan 
confronta cune. 


Den cuadro pa haya mas clari- 
dad riba e disertacion di e man- 
datario Wever den Parlamento 
tocante e asunto di aumento di 
prijs di gasolin Parlamentario 
Gunn ta haci uso di su derecho 
pa haci e siguiente preguntanan. 


1. Minister por informa Parla- 
mento den detaye ki porcen- 
tahe/cuanto cen di e aumento di 
e diferente productonan deriva 
di petroleo (gasolin/diesel/kero- 
sin) a keda asigna n’e Asociacion 
Aruba Gasoline Dealers? 


2. Minister por informa Parla- 
mento a base di cua articulo di 
cua Ley e banconan ta cobra e 
porcentahe aki na comercio? 


Minister a declara den un ent- 
revista na un medio di comuni- 
cacion cu si e pompstationnan 
lo a bay over na cash, esaki lo a 
crea un caos completo, p’esey 
Gobierno a dicidi di duna nan 


e aumento adicional pa loke t’e 
gastonan di banco. 


3. Minister por elabora mas de- 
taya dicon su persona ta di opin- 
ion cu si e comerciantenan di 
gasoline station bay over na cash 
esaki lo crea un caos completo? 


4. Minister por informa Parla- 
mento kico ta su pensamento 
p’e posicion di e Asociacion di 
Banconan tocante nan decision 
imponi riba comercio? 


5. Minister por informa Parla- 
mento si su ministerio lo haci 
un estudio profundo cu tur e ac- 
tornan envolvi (e.o: asociacion 
bancario, asociacion di e gaso- 
line dealers y gremionan comer- 
cial) con lo por yega na un miho 
decision pa HENTER comuni- 
dad y no simplemente suprimi e 
gastonan cu banconan a impone 
riba comercio? 


6. Minister por informa Parla- 
mento pa cuanto tempo e ‘Min- 
isteriële Regeling’ firma dia 13 
ultimo lo keda vigente? 


7. Minister por comparti cu 
Parlamento e ‘Ministeriële Re- 
geling’ cu su persona a firma 
riba 13 di februari 2024? 


Minister a duna di conoce cu e 
banconan a switch via un plata- 


forma internacional y e ban- 
conan a haya nan confronta cu 
dicho gastonan. Ademas ta un 
echo cu ora tin aumento den e 
prijs di gasolin/diesel esaki lo re- 
fleha den e prijsnan (comercio). 


Den caso di comerciantenan di 
gasoline stations nan no tin e 
libertad di traspasa e gastonan 
bancario p’e clientela, pero e de- 
mas comerciantenan si tin e op- 
cion ey (Free Enterprise)! Pues 
den e caso aki nos por considera 
e gastonan bancario di entre 
3 a 4% y e aumento di prijs di 
combustibel como un dobel in- 
flacion. Pues sea e consumidor 
dicidi di paga cash of swipe den 
por ehempel un supermercado 
ya e comerciante a sa di traspasa 
e gasto specifico aki den e prijs 
di e productonan. 


8. Minister por informa Parla- 
mento desde ki tempo e gas- 
tonan bancario di entre 3 a 4% 
cada bes cu e cliente swipe a 
drenta na vigor? 


9. Minister por informa Parla- 
mento kico lo ta su plan di ac- 
cion relaciona cu e desaroyo aki, 
pa asina trata di mitiga e impacto 
negativo mas ainda den e forsa 
di compra bou nos Pueblo, ire- 
specto di e echo cu nos tin un 
mercado liber? 


Parlamentario Gunn ta suma- 
mente preocupa p’e fenomeno 
aki, debi n’e echo cu na final un 
biaha mas, t’e pueblo t’esun cu 
ta absorba e gastonan adicional. 
Esaki tin un impacto negativo 
mas ainda den e forsa di compra 
di nos Pueblo! 

HOH ta comparti cifranan di luna di januari 2024 
Ocupacion di cama tabata na 99,9% 


Na luna di januari Hora- 
cio Oduber Hospital a 
comparti un compilacion 
di loke tabata aña 2023 y 
awo den cuadro di trans- 
parencia y informacion 
nos ta sigui brinda e ci- 
franan di HOH pa loke ta 
luna di januari 2024. Asina 
nos como HOH ta duna 
comunidad di Aruba un 
indicacion di loke ta cui- 
do, e parti diagnostico y 
tambe donacion di sanger. 


Na januari 2024 a hospi- 
talisa 882 pashent cu ta mas 
halto cu na luna di december 
(819 pashent) pero ta similar 
na luna di november 2023. 
Tambe loke por compara ta e 
operacionnan cu a tuma luga, 
esta na luna di januari 540 pa- 
shent a wordo opera y na de- 
cember 2023 tabata 397 oper- 
acion y na november e tabata 
566 operacion. Por mira un 
reduccion den e cifranan pa 
loke ta admision y tambe op- 
eracion na luna di december 
y un di e motibonan tras di 
esaki ta cu camber di opera- 
cion ta tuma anualmente un 
receso fin di aña, pues me- 
nos operacion ta tuma luga 
durante luna di december y 
consecuentemente 
menos 
admision tambe ta tuma luga. 


Loke si ta alarmante y a haci 
esaki conoci den comunidad 
ta e ocupacion di cama cu na 
januari tabata 99,9%. Na no- 
vember 2023 e tabata na 79% 
y december 89,7%. A anuncia 
na januari cu Hospital ta hopi 
yen di pashent y hasta por 
yega na cancela operacionnan 
cu ta planea mirando cu sem- 
per mester mantene cama 
habri pa casonan di emergen- 
cia y esaki por mira bek awo 
den e cifra di ocupacion di 
cama. 


A nace un total di 75 baby na 
januari cual ta 3 baby menos 
cu na luna di december. Y na 
januari Bloedbank Aruba a 
ricibi un total di 196 dona- 
cion di sanger. 


Departamento di Emergen- 
cia a mira na januari un total 
di 2953 pashent cual ta me- 
nos cu na december cu tabata 
3262 pashent. 


Specialistanan den servicio di 
HOH a haci un total di 6675 
consulta cu pashent cu ta mas 
halto cu na december (5657 
pashent). Esaki tambe tin di 
haber cu e dianan di fiesta di 
fin di aña. Departamento di 
Radiologia a haci un total di 
5145 test manera CT scan, 


MRI y mas. E cifra aki ta mas 
halto cu na december (4122) 
y tambe mas halto cu na no- 
vember (4651). Un total di 
12272 persona a bishita LAB- 
HOH pa haci nan test cual 


ta mas halto cu na december 
(9120) y tambe november 
(11453). Y na januari un to- 
tal di 841 pashent a sali for di 
Hospital. 
Pues por mira cifranan di 


januari completamente dife- 
rente cu na december den 
varios area, pero tambe clara- 
mente por mira con yen Hos- 
pital tabata na luna di januari. 


Stichting HUNTO ta un 
realidad 


Dia 15 di februari ultimo, 
a tuma luga inauguracion 
di e edificio di Stichting 
HUNTO na Dakota. Pa 
hopi aña caba e tabata 
un deseo di esnan cu ta 
traha den veld pa trece 
FMAA y SPD hunto bou 
di un solo dak. E apertura 
di Stichting HUNTO no 
solamente ta simbolisa e 
integracion di psikiatria, 
psicologia y tratamento 
di adiccion bou di un 
solo dak, pero tambe e ta 
muestra di e compromiso 
colectivo pa kibra e bare- 
ranan existente pa cu es- 
akinan. 


E iniciativa aki ta mehora e 


accesibilidad pa servicionan 
di salud mental y ta yuda 
baha e lista largo di espera cu 
tin sigurando cu e yudansa 
ta disponibel pa esnan den 
necesidad na momento cu 
mas nan tin mester di esaki. 
E edificio ta bunita, adecua y 
ta parti den dos: un parti pa 
adulto y un parti pa mucha. 

Gobierno ta inicia procedencia sumario contra ABVO y empleadonan di 
belasting 


(CuraçaoChronicle) - Go- 
bierno di Curaçao a lansa 
un procedencia sumario 
cu e sindicato di ABVO y 
rond di 20 empleado di e 
departamento ‘bijzondere 
invordering’ 
(coleccion 
special) di belastingdi- 
enst. E accion a ser tuma 
despues cu Minister di Fi- 
nanzas, Javier Silvania, a 
anuncia cu rednan social 
cu lo invita tur empleado 
na un almuerso cu a tuma 
luga na Wind Creek Re- 
sort. 


E procedencia, cual tabata 
den plan pa ayera atardi, a 
exigi pa e accionnan keda ter- 
mina y empleadonan sigui cu 
nan responsabilidadnan dia- 
rio. 
E pregunta clave den e pro- 


cedencia sumario ta si e am- 
biente laboral ta suficiente- 
mente sigur pa empleadonan 
bolbe back e oficina. E corte 
mester determina si tin ber- 
daderamente ningun riesgo 
di salud pa e empleado. E 
accionnan a cuminsa dia 6 
di februari despues cu em- 
pleadonan a sali y a reporta 
na e base di operacion di 
ABVO a causa di formacion 
di beskem. A keda di acuerdo 
cu un compania specialisa lo 
limpia e oficinanan atrobe, 
cual a tuma luga dia 10 di 
februari. Tambe mester a tin 
un reunion cu e represent- 
antenan di e sidnicato dia 13 
di februari pa sigui cu trabao, 
sigui pa e instalacion di siste- 
ma di airco nobo riba dia 16 
di februari pa un miho circu- 
lacion di aire. 


Sinembargo, 
empleadonan 
a reporta back na ABVO dia 
13 di februari, despues di 
cual Silvania a menasa cu e 
medidanan, incluyendo ex- 
clui e grupo di empleadonan 
for di pago overtime y bo- 
nus. Durante un conferencia 
di prensa, sindicato ABVO, 
NAPB, STRaF, SAP y Sitek a 
adverti cu Silvania lo mester 
lidia cu e consecuencianan di 
su accionnan si e continua su 
comportamento pa motibo 
cu e miembronan no lo acep- 
ta intimidacion, menasanan y 
insultonan. 


President di ABVO George 
Hernandez a enfatisa cu e 
problema a surgi den comien- 
so di augustus 2023. Apesar 
di limpiesa y intentonan di 


investigacion, empleadonan 
a sigui haya beskem bao di 
nan mesa y stoelnan. Silvania 
su rechaso di un relocacion 
temporario y su ordo pa tur 


hende bolbe back trabao a 
bini como un sorpresa na e 
empleadonan. 


Noruega ta nenga renobacion di tratado di impuesto cu Corsou 


(CuraçaoChronicle) 
- 
Noruega a rechasa for- 
malmente pa bolbe drenta 
negociacionnan cu Cor- 
sou pa e creacion di un 
tratado nobo tocante im- 
puesto. E decision aki ta 
bini despues di Noruega 
su anuncio aña pasa cu e 
tin intencion di termina e 
tratado existente, lagando 
Corsou cu varios intento 
pa salba e acuerdo cu a 
fracasa. 


E Minister di Finanzas, Javier 
Silvania, a tuma varios inicia- 
tiva, incluyendo su participa- 
cion den conferencianan cu 
International Monetary Fund 
na Marrakesh a anfitriona. E 
tabata durante e conferenci- 
anan aki cu Noruega a comu- 
nica su decision di desco 
ntinua e tratadonan di im- 
puesto aki, citando cu tin un 
falta di e empleadonan adecua 
pa suficientemente maneha e 
proceso aki. 


E anuncionan aki a laga e 
Minister Silvania cu falta di 
satisfaccion cu e resultado, 
Su ministerio, e Ministerio di 
Finanzas ta activamente per- 
siguiendo e strategianan pa 
por atrae e mercado interna- 
cional, cu un enfoke particu- 
larmente riba atrae inversion- 
istanan pa considera Corsou 
apesar di e impactonan y 
efectonan di e clausura di e 
tratado conhuntamente cu 
Noruega. 


Ombudsman ta investigando gobierno Hulandes su lista di vigilancia pa 
terorismo 


(AP) - Ombudsman na- 
cional a lansa un inves- 
tigacion tocante con go- 
bierno ta trata su lista di 
vigilancia pa terorismo. 
Segun e Ombudsman Rei- 
nier van Zutphen, e ciu- 
dadanonan hopi biaha no 
ta realisa cu nan ta riba e 
lista, solamente ta haya sa 
esaki ora cu nan no por 
drenta un pais of ora cu 
nan keda aresta den exte- 
rior. Tampoco nan no sa 
unda pa mira sin nan a ser 
registra ni con pa apela 
esaki. 


Ombudsman a ricibi alred- 
edor di decenas di keho for di 
personanan cu ta sospecha cu 
nan ta riba e registracion di 
Contraterorismo, Extremis- 
mo y Radicalisacion (CTER). 
Si bo persona ta riba e registro 
aki, e polis por comparti nan 
informacion cu varios agen- 


cia di siguridad, servicionan 
di investigacion y paisnan. Te 
ainda no ta cla si e autoridad- 
nan Hulandes sa ki ta pasa cu 
nan data na momento cu nan 
comparti saki. 
Ombudsman a lansa e inves- 


tigacion aki pa determina si 
e gobierno ta trata e data aki 
cautelosamente pa motibo 
cu no haci esaki lo tin conse- 
cuencianan significante pa e 
ciudadanonan. Por ehempel, 
e por ta imposibel pa gobierno 


kita un registracion incorecto 
for di e sistema di gobiernon- 
an den exterior, resultando cu 
un persona semper lo ser de- 
teni of revisa ora cu e bishita 
e pais aki. “Como un ciu- 
dadano, bo mester por asumi 


cu e gobierno lo maneha bo 
data cu cautela. Specialmente 
si bo no ta altanto cu bo data 
ta ser comparti y cu ken e ta 
ser comparti,” Van Zutphen 
a bisa. “Mi ta hopi preocupa 
tocante esaki y awo mi lo kier 
sa si esaki ta suficientemente 
garantisa.” 


Segun Van Zutphen, perso- 
nanan cu ta sospecha cu nan 
tin un registracion di CTER 
no sa unda pa bay pa confir- 
ma esaki, sa dicon y entrega 
un apelacion. “Nos ta papia 
cu e ciudadanonan cu ta sinti 
cu nan ta ser manda di banda 
pa banda. Esaki ta inacep- 
tabel,” Ombudsman a bisa. 
“Tur ciudadano tin e derecho 
di ser scucha si nan ta sospe- 
cha cu nan derechonan ta ser 
viola. Y esaki ta cuminsa cu sa 
unda bo por bay pa esaki.” 

Embahador Eritreo lo no tuma responsabilidad pa e disturbionan na 
Den Haag 


(NLTimes)—E 
embaha- 
dor Eritreo pa Hulanda, 
Negassi Kassa Tekle, no ta 
tuma ningun responsabi- 
lidad pa e disturbionan cu 
a tuma luga na Den Haag 
diasabra anochi. El a haci 
esaki claro dialuna anochi. 
E embahador ta kere cu 
ta keda den man di auto- 
ridadnan Hulandes y polis 
pa castiga e alborotador- 
nan y sigura pa nan adheri 
na reglanan. 


E disturbio a surgi durante 
un fiesta pa Eritreonan pro- 
gobierno. Oponentenan di e 
regimen dictarorial a presen- 
ta na e fiesta y a busca pelea. 
Ocho polis a keda herida 
mientras nan a purba man- 


tene e dos gruponan separa, y 
13 hende a ser deteni. E dos 
gruponan aki sa ta directa- 
mente den oposicion di otro. 
Tekle ta hay’e inaceptabel pa 


alborotadornan ataca polis, 
pero na mesun momento ta 
pone e responsabilidad pa 
aborda e alborotadornan riba 
e polis. E embahador ta ne- 


nga cu e disturbionan diasa- 
bra ta un asunto politico. El 
a rechasa e idea cu e grupo cu 
a cuminsa e disturbionan ta- 
bata “hendenan ilegal cu sola- 


mente kier causa disturbion- 
an y preveni reunionnan Er- 
itreo.” Segun Telke, nan no ta 
parti di e comunidad Eritreo 
“aunke nan ta bisa cu nan ta.” 
El a agrega cu e embahada no 
tin control riba e grupo. 


A puntra Tekle si e distur- 
bionan no a surgi pasobra e 
regimen dictatorial Eritreo ta 
eherce demasiado influencia 
riba e bidanan di e miembro- 
nan di comunidad Eritreo. E 
embahador a yama esey un 
“distorsion di e hechonan.” 
Tambe a discuti pakico Tekle 
ainda ta opera for di Bruselas 
y no a bay Den Haag. E em- 
bahador a bisa cu e tin plan pa 
bay Hulanda pero no sa ainda 
exactamente ki ora. 


Hulanda su integracion obligatorio por ta 
violando reglanan di Union Europeo 


(NLTimes)—Ayera e cor- 
te Europeo di Husticia a 
considera si e politica di 
integracion 
obligatorio 
na Hulanda ta bay contra 
reglanan Europeo. E pre- 
gunta central di e caso ta 
si Hulanda por obliga re- 
fugiadonan y otro inmi- 
grante pa integra dentro 
di tres aña y duna nan 
multa si nan no cumpli, 
Trouw ta reporta. 


Na Hulanda, hende cu mes- 
ter cumpli cu e obligacionnan 
di integracion mester haci 
esaki dentro di tres aña. Nan 
tin hopi responsabilidad per- 
sonal den esaki, entre otro 
busca nan mesun curso di 
Hulandes y, te cu 2022, pidi 
un prestamo personal pa fi- 
nancia nan integracion. Si 
nan no logra haya nan certifi- 
cado di integracion dentro di 
tres aña, e gobierno Hulan- 
des por duna nan un multa. 
Te recien, nan tambe mester 
a paga nan prestamo di estu- 
dio back, cual por costa te cu 
10,000 euro. 


Ley Europeo ta bisa cu e re- 
sponsabilidad pa integra no 
mester keda mucho riba e 
inmigrante pero mayormente 
riba e estado miembro. E go- 
bierno mester provee acceso 
na programanan di integra- 
cion. E corte lo dicidi si e 
sistema di multa di Hulanda 
ta cuadra cu e reglanan aki. 


Segun abogado pa derecho 
humano, Eva Bezem, inte- 
gracion lento ta frecuent- 
emente debi na reluctancia 
pa participa den sociedad 


Hulandes. Su mesun cliente, 
un refugiado di Eritrea, ta 
sufriendo di trauma severo 
y un incapacidad intelectual. 
Parcialmente debi na esaki, 
e no por integra na tempo y 
awo tin 10,000 euro den debe 
pa paga back, ademas di un 
multa di 500 euro. “Compara 
esey cu un mucha Hulandes 
cu ta experencia dificultad na 
scol,” Bezem a bisa. “Nan ta 
yuda bo den tur manera posi- 
bel pa completa scol primario 
y secundario. No nunca lo 
impone un multa riba nan si 
nan no haal nan examen.” 


Den e ultimo añanan, gobier- 
no Hulandes a impone multa 
riba 3,400 refugio cu a tuma 
mas cu tres aña pa integra. E 
suma maximo pa un multa 
ta 1,250. E problema prin- 
cipal ta pagando e prestamo 
di estudio cu a tuma pa paga 
nan cursonan di integracion. 
Segun e agencia di gobierno 
DUO, refugiadonan hunto 
ainda mester paga rond di 27 
miyon euro den prestamo y 
2.3 miyon euro den multa. 
DUO a subraya cu nan ta 
haci plan di pago segun nan 
habilidad. 


Si e Corte Europeo di Husti- 
cia dicidi cu e metodo Hulan- 
des ta violando ley Europeo, 
Hulanda probablemente lo 
mester cancela e debenan ey. 
Esey a sosode den algun caso- 
nan anterior. Un inmigrante 
a keda asina hopi den debe 
despues cu su proveedo di 
curso a bay bancarota, cual a 
causa retraso den su integra- 
cion. Un otro a completa nan 
integracion na tempo pero a 
ricibi nan certifica despues di 
e periodo di tres aña debi na 
burocracia lento. Den ambos 
caso, e hues a ordena e gobi- 
erno pa cancela e debenan. 


Bezem ta anticipa un huicio 
similar for di e corte Eu- 
ropeo. E politica Hulandes 
ta “completamente despro- 
porciona,” el a bisa. “Den e 
manera cu e ta bayendo awo, 
nos ta pushando esnan mas 
zwak di sociedad den scu- 
ridad financiero intencional- 
mente.” 


E Corte Europeo di Husti- 
cia lo duna un huicio aki par 
luna. Turesten, DUO ta pau- 
sando su politica di multa— 
no lo colecta ningun multa of 
prestamo. 

Asesino di cachonan ta causa teror na Mexico despues di a asesina 23 
mascota 


(ElTiempo) – Den un acto 
di crueldad sin preceden- 
te, Mexico a reacciona 
despues cu a reporta un 
caso nobo di asesinato di 
un cacho, e acto di maldad 
a genera indignacion y a 
ser rechasa na tur e pais. E 
incidente a sucede na Xo- 
chimilco y a laga e comun- 
idad local y amantenan di 
bestia den estado di shock. 


Loke mas ta indigna e habi- 
tantenan, ta cu esaki ta uni na 
un masacre cu ta sosodiendo 
for di juli 2023, na unda ya 
caba a haya 23 cacho tortura 
violentamente den mesun 
area menciona. Segun in- 
forme di autoridadnan lo- 


cal, e persona responsabel di 
e acto aki no a ser identifica, 
pero ta presumi cu ta trata di 
un individuo cu señalnan di 
crueldad y falta di empatia pa 
bestianan. 
Bisiñanan ta pidi y ta exigi 
pa tuma medidanan firme pa 
resolve ken ta e persona cu ta 
tras di e posibel asesino serial 
di bestianan. 


Ta hopi e reaccion pa e evento 
horibel aki riba rednan social, 
manera riba e red social “X” 
cu a inunda di mensahenan 
di indignacion y solicitud di 
husticia cu hashtag #Justi- 
ciaParaNuestrosPerros. Or- 
ganisacionnan di derechonan 
di bestianan a convoca na 


protestanan y a yama autori- 
dadnan pa investiga na fondo 
e caso aki y castiga e respon- 
sabel cu tur e peso di ley. 


Na Mexico maltrato pa bes- 
tia ta ser castiga segun Ley 
General di Bienestar Familiar 
crea na 2017, cu ta establece 
proteccion y trato digno pa 
bestianan na e pais. E ley aki 
ta busca preveni y sanciona 
maltrato, abuso y sufrimento 
innecesario di bestianan. 


E penalidad pa maltrato di 
bestia ta varia segun e delito 
y e circunstancianan specifico 
di e caso, e sancion por inclui 
multanan economico, trabou 
comunitario, confiscacion di 


e bestia maltrata y den caso- 
nan extremo, prison pa e re- 
sponsabel. 


Sinembargo, a pesar di exis- 
tencia di e ley aki, aplicacion 


y cumplimento di nan por ta 
desafionan den algun caso- 
nan debi na falta di recurson- 
an, infrastructura y consenshi 
publico riba e importancia di 
protege e bestianan. 


Bolivia ta asumi presidencia temporal di plataforma regional contra 
trata di persona 


(EFE) – Dialuna ultimo 
Bolivia a asumi e presi- 
dencia temporal di Plata- 
forma Regional di Lucha 
Contra Trata di Persona 
y Trafico Ilicito di Mi- 
grantenan, 
un 
espacio 
di cooperacion crea aña 
pasa hunto cu Argentina, 
Brazil, Chile, Colombia, 
Ecuador, Paraguay, Peru, 
Uruguay y Venezuela. 


Den representacion di e 
gobierno di Bolivia den e 
evento na La Paz a participa e 
minister di Exterior, Celinda 
Sosa, minister di Husticia, 
Ivan Lima, hunto cu e hefe 
di oficina di Organisacion 
Internacional pa Migracion 
(OIM) na Argentina, Gabri- 


ela Fernandez. 


Un di e prome accion cu e 
plataforma ta bay cuminsa 
bao e presidencia Boliviano 


ta bay ta un protocol di asis- 
tencia consular pa atende e 
victimanan di delitonan aki, 
segun Sosa anuncia den un 
comunicado di prensa. 


E minister a solicita pa tuma 
medidanan 
di 
proteccion 
conhunto y coordina na nivel 
internacional contra trata di 
personanan y trafico ilicito 
di migrantenan. Lima a com- 
promete su mes pa traha den 
consolidacion di e marco di 
normanan cu ta rekeri y den 
e fortalecemento di coopera- 
cion regional, e capacitacion 
y sensibilisacion riba e prob- 
lematica aki. 


Na su turno, Fernandez a de- 
staca e union entre paisnan 
sur Americano pa enfrenta e 
delitonan aki, specialmente 
cu perspectiva di genero den 
medidanan di reparacion di e 
victimanan. 


Segun e funcionario, “mayo- 
ria di e victimanan di e delito 
ta hende muhe y muchanan 
muhe, representando un 63% 
di e total na nivel di Latino 
America,” mientras cu explo- 
tacion, “sea a traves di trabou 
forsa of explotacion sexual,” 
ta sigui keda permanente- 
mente dirigi pa e grupo vul- 
nerabel aki.” 


E plataforma a ser crea na 
juli 2023 pa dies pais sur 
Americano como un espacio 
di dialogo regional tecnico 
y operativo pa coordinacion 
di accionnan y strategianan 
pa preveni y combati trata di 
persona y trafico di migrant- 
enan. 


Ex-presidente Hondureño Juan Orlando Hernandez ta enfrenta huicio 
pa narcotrafico na New York 


(EFE) – Ex-presidente di 
Honduras Juan Orlando 
Hernandez despues cu a 
pospone e huicio varios 
biaha, for di ayera mainta 
ta bay ser husga na New 
York, e ta acusa di lo a 
yuda introduci mas di 500 
ton di cocaina na Merca 
durante casi dos decada. 


E huicio, cu ta premira pa 
tin un duracion di entre 3 
pa 4 siman, ta cuminsa cu e 
seleccion di hurado cu ta bay 
determina si Juan Orlando 
Hernandez ‘JOH’ manera ta 
conoci na Honduras, ta cul- 
pabel of inocente manera e ta 
sigura. 


E ex-presidente te ainda mes- 
ter dicidi si bay declara den e 
huicio. 


El a ser extradita pa New 
York na april 2022, e ex-man- 
datario di 55 aña ta acusa di 
a participa y protege un red 
cu a manda mas di 500 ton di 
cocaina pa Merca entre 2004 
y 2022. 


A cambio di esey, el a ricibi 
“miyones di dollar” di car- 
telnan di droga, entre nan di 
e narcotraficante Mexicano 
Joaquin “El Chapo” Guz- 
man, condena na bida largo 
na Merca,segun fiscalia di 


New York. 
Si e lo ser haya culpabel di 
tres acusacion cu Fiscalia ta 
acusel’e cu ta narcotrafico, 
trafico y posesion di arma- e 
lo por ser condena na bida 
largo, manera su ruman Tony 
Hernandez y e colaborado di 
dje Geovanny Fuentes, ken a 
participa den mesun red. 


Segun un carta publica dialu- 
na ultimo, e ex-mandatario a 
reitera cu ta “inocente” y cu 
“ta victima di un vengansa.” 


Den e mensahe dirigi na 
pueblo Hondureño, cu ta 
bay tin poco influencia den 
e huicio na Tribunal Federal 


di Sur di Manhattan, Her- 
nandez a califica di “inhus- 
to” e acusacionnan “y yen 
di mentira construi manera 
novela na base di testimonio 


di narcotraficantenan con- 
fesa,” cu a negocia cu Fiscalia 
di Districto Sur di New York 
pa logra “e reduccion di nan 
castigo 


(AP) - Un corte superior 
na St. Vincent & the Gren- 
adines a sostene leyenan 
cu ta criminalisa sexo gay, 
un golpi pa activistanan 
cu hopi pa tempo ta de- 
nuncia e violencia cu e 
comunidad LGBTQ+ ta 
enfrenta riba e e islanan 
caribenese conservativo. 


E decision di Corte Halto di 
St. Vincent ta resulta di un 
caso di 2019 entrega pa dos 
homber gay for di St. Vin- 
cent cu ta biba na Reino Uni 
y Merca. Nan a busca pa de- 
riba leyenan di e era colonial 
cu ta crea un pena di 10 aña 
di prison pa intercambio di 
intimidad anal y cinco aña pa 
“indecencia grosero” cu un 
otro persona di mesun sexo. 


Cristian González Cabrera, 
un investigador na Human 
Rights Watch, a yama e deci- 
sion “un burla di husticia” y 
a bisa cu esaki ta representa 
un “respaldo tactico estatal” 
di e discriminacion contra e 
comunidad LGBTQ+. 


“Ta un dia tristo pa dere- 
chonan humano na St. Vin- 
cent & the Grenadines, y 


e decision lo debilita e sta- 
bilidad di derechonan pa tur 
hende na e pais,” el a bisa. 


No tabata cla inmediata- 
mente si tin hende cu ta pla- 
nea apela e decision. 


Téa Braun, director ehecu- 
tivo di e organisacion di dere- 
chonan humano basa na Lon- 
don, Human Dignity Trust, a 
critica cu e decision basa den 
parti riba e hecho cu e dos 
hombernan cu ta desafiando 
e ley no ta biba na St. Vincent. 


“Esaki ta un desapunto gran- 
di,” el a bisa. “E sentencia ta 
completamente contrario cu 
decisionnan di elimina e ley- 
nan anticua aki pa corte na 
Barbados, Antigua y St. Kitts 
aña pasa, manera tambe corte 
na otro parti di mundo.” 


Aunke e leynan na St. Vin- 
cent & the Grenadines rara 
bes ta wordo usa, activistanan 
ta bisa cu nan ta yuda legitima 
abuso fisico y verbal contra e 
comunidad gay riba e islanan 
chikito di mas o menos 100 
mil hende. 


Aña pasa, un rapport di Hu- 


man Rights Watch a nota 
multiple caso di abuso y dis- 
criminacion contra hende 
homosexual na St. Vincent & 
the Grenadines, for di e caso 
di un studiante hoben cu a 
kibra su brasa pa un homber 
cu kibra su cabes cu un boter, 
causando daño cerebral per- 
manente. 


E Prome Minister di e na- 
cion di archipiélago Ralph 
Gonsalves a protesta ante- 
riormente contra discrimi- 
nacion contra hende homo- 
sexual. 


Hunto ku St. Vincent & the 
Grenadines, tin otro cinco 
nacion den Caribe cu tin ley- 


nan criminalisando sexo gay. 
Nan ta St. Lucia, Dominica, 
Jamaica, Guyana y Grenada. 


Cuater otro nacion caribense 
den e ultimo añanan a elim- 
ina leynan asina: Trinidad y 
Tobago; Barbados; St. Kitts y 
Nevis; y Antigua y Barbuda. 

Haiti: E casa y ayudantenan di e presidente asesina na Haiti a ser 
acusa den su asesinato 


(AP) - Un hues na Haiti 
encarga cu e investiga- 
cion di e asesinato na juli 
2021 di ex Presidente Jove- 
nel Moïse a acusa su casa, 
Martine Moïse, ex Prome 
Minister Claude Joseph y 
e anterior hefe di Polis di 
Haiti, Léon Charles, entre 
otro, segun un rapport. 
Ta spera cu e acusacionnan 
aki lo sigui destabilisa 
Haiti ainda mas mientras 
e ta lucha cu un aumento 
di violencia di bandanan 
arma y ta recupera di un 
ola di protestanan violen- 
to exigiendo e renuncia di 
e actual Prome Minister 
Ariel Henry. 


Docenas di sospechoso a 
wordo acusa den e rapport 
di 122 pagina emiti pa Wal- 
ther Wesser Voltaire, kende 
ta e di cinco hues pa lidera 
e investigacion despues cu e 
huesnan anterior a bandona 
e investigacion pa diferente 
motibo, incluyendo miedo di 
wordo asesina. 
Charles, ken tabata hefe di 
polis ora cu Moïse a wordo 
asesina y awor ta sirbi como 
representante permanente di 
Haiti na e Organisacion di 
Estadonan Mericano, ta en- 


frenta e cargo mas serio: ases- 
inato; intento di asesinato; 
posesion y carga ilegal di 
arma; conspiracion contra e 
seguridad interno di Estado; 
y asociacion criminal. 
Mientras tanto, Joseph y 
Martine Moïse, ken a resulta 
herida den e atake, ta wordo 
acusa di complicidad y aso- 
ciacion criminal. 
Charles no por a wordo haya 
imediatamente pa comen- 
tario, y e abogado di Martine 


Moïse no a responde na un 
pregunta pa comentario. 
Mientras tanto, Joseph, ex 
Prome Minister, a comparti 
un declaracion cu The Asso- 
ciated Press acusando Henry 
di “subverti” e investigacion 
y beneficia di e morto di e ex 
presidente. 
“Henry ... ta arma e sistema 
di husticia Haitiano, persegui 
oponentenan politico manera 
mi. Ta un coup d’etat,” Jo- 
seph a bisa. “Nan a falta pa 


matami y Martine Moïse riba 
juli 7, 2021 y awor nan ta usa 
e sistema di husticia Haitiano 
pa avansa nan agenda mal- 
vado.” 
Joseph atrobe a yama Henry 
pa renuncia y a nota cu mien- 
tras e tabata ainda prome 
minister, el a invita FBI pa 
yuda autoridadnan local den 
e investigacion di e asesinato 
y a skirbi na ONU y OAS pa 
yudansa. 
“Mi no lo para mi lucha. 


Husticia mester wordo sirbi,” 
el a bisa. 


Den su rapport, e hues a nota 
cu e ex secretario general di 
Palacio Nacional, Lyonel Val- 
brun, a bisa autoridadnan cu 
el a ricibi “presion fuerte” for 
di Martine Moïse pa pone e 
oficina di e presidente na dis- 
posicion di Joseph pasobra e 
tabatin mester “organisa un 
conseho di minister.” 
Valbrun tambe a bisa cu e 
dos dia prome cu su esposo a 
wordo mata, Martine Moïse 
a bishita Palacio Nacional y a 
pasa casi cinco ora, for di 10 
pm te 3 am, kitando “hopi 
cos.” 
El a bisa cu dos dia despues 
cu Jovenel Moïse a wordo 
mata, Martine Moïse a yama 
pa bisa cu, “Jovenel no a haci 
nada pa nos. Bo mester habri 
e oficina. E presidente a bisa 
Ti Klod pa crea un conseho 
di minister; el lo tene elec- 
cion den tres luna pa mi por 
bira presidente, awor nos lo 
tin poder.” 
Aunke e documento no a 
identifica Ti Klod, e ex prome 
minister, Claude Joseph, ta 
conoci bao di e nomber ey. 


St. Vincent ta sostene leynan cu ta criminalisa sexo gay 


(AP) - The Beatles lo rici- 
bi tratamento di 4 pelicula 
riba pantaya grandi den 
no solamente 1 pelicula 
sino un set di 4 pelicula cu 
lo duna cada miembro di 
e manda su momento pa 
briya, tur di nan dirigi pa 
Sam Mendes. 


Pa prome biaha, The Beatles 
ta dunando derechonan di 
bida y musica completo a un 
proyecto di pelicula. Sony 
Pictures a anuncia dialuna un 
trato cu lo surpasa tur pelic- 
ula di su tipo cu a sali prome 
cu esaki, cu storianan di Paul 
McCartney, John Lennon, 


George Harrison and Ringo 
Starr plama den un quartet di 
pelicula. 


E peliculanan crea pa Mnedes, 
ta premira di ser lansa den 
un manera innovativo, cu e 
peliculanan potencialmente 
coexistiendo y den otro den e 
cinemanan. Plannan di lansa- 
mento preciso lo keda anun- 
cia na un fecha mas despues. 
Sony tin e meta di aña 2027 
pa lansa esaki. 


McCartney, Starr y e famia 
di Lennon cu Harrison tur 

Beatles lo ricibi pelicula di autobiografia pa Paul, John, George y Ringo 


a firma riba e proyecto via e 
banda su Apple Corps. LTd. 
Sony Music Publishing ta 
controla e derecho di mayo- 
ria di e canticanan di Beatles. 
“Mi ta honra di conta e storia 
di e banda di rock mas grandi 
den historia y mi ta emocio- 
na pa desafia e nocion di kico 
ta constitui un salida pa bay 
wak pelicula,” Mendes a bisa 
den un declaracion. 


Cada pelicula lo ta den e per- 
spectiva di un Beatle. 


“Nos tin intencion pa esaki 
ta un experiencia cinemati- 
vo epico y unico; 4 pelicula, 
conta for di 4 diferente per- 
spectiva cu ta conta un solo 
storia tocante e banda mas 
celebra di henter historia,” 
productor Pippa Harris a ex- 
presa. “Pa tin The Beatles y 
Apple Corps su bendicion pa 
haci esaki ta un privilegio in- 
menso.” 


The Beatles su experiencia 
cu peliculanan ta den nan 
añanan di comienso. Entre 
1964 y 1970, nan a aparece 
den 5 pelicula incluyendo “A 
Hard Day’s Night” (1964) y 
“Yellow Submarine” (1968). 
Tambe claramente, nan taba- 
ta suheto di varios documen- 
tario, 
mas 
recientemente 
Peter Jackson su 2021 “The 
Beatles: Get Back.” 


Den aña 2023, Beatles a re- 
uni cu e ayudo di inteligen- 
cia artificial den un cantica 
nobo “Now and THen.” E 
grabacion a ser haci posibel 
pa tecnologia usa pa Jackson 
riba “Get Back” y tabatin un 
video musical crea pa e direc- 
tor di New Zealand. 


E combinacion di Mendes su 
ekipo “cu e storianan di nos 
4 hombernan cu a cambia e 
mundo, lo impacta audienci- 
anan den henter e mundo,” 
Rothman a bisa. 

Mama di YouTuber Ruby Franke ta pidi disculpa na sentencia di caso 
di abuso di mucha 


(AP) - Ruby Franke, e 
mama di 6 mucha cu taba- 
ta duna miyones conseho 
di con pa cria un yiu riba 
su canal di YouTube, a pidi 
un disculpa cu lagrima na 
su yiunan pa e abuso fisi- 
co y emocional prome cu 
hues a dicta sentencia di 
30 aña den prizon contra 
su persona riba diamars. 


Franke a conta hues John 
J. Walton cu e no lo pidi un 
sentencia mas cortico prome 
cu el a para y duna danki na 
polis, dokternan y emplead- 
onan social pa ta e “angel- 
nan” cu a salba su yiunan na 
un momento cu e tabata bao 
influencia di su partner di 
negoshi Jodi Hildebrandt. E 
Consehero di salud mental 
cu a ser contrata pa traha cu 
Franke su yiu homber mas 
chikito prome cu el a drenta 
negoshi cu Franke tambe a 
ricibi un sentencia di prizon 
di te hasta 30 aña. 


“Nunca lo mi stop di sufri 
pa boso, Franke a bisa na su 
yiunan, kendenan no tabata 
presente na e audiencia. “Mi 
disposicion di sacrifica tur 
cos pa boso a ser manipula y 
converti den algo sumamente 
mahos. Mi a kita for di boso 
tur loke tabata safe y bon.” 


Franke y Hildebrandt cada 
un a declara su mes culpabel 
na 4 caso di abuso di mucha 
empeora pa purba di con- 


vence Franke su dos yiunan 
mas chikito cu nan tabata 
posei, cu nan ta malvado y 
cu nan mester a ser castiga pa 
nan por repenti. E muhenan 
a keda aresta na Hildebrandt 
su cas den Utah despues cu 
Franke su yiu homber di 12 
aña a scapa via un bentana y 
a pidi un bisiña pa yama polis 
segun un yamada di 911 cu 
St. Georgie Police Depart- 
ment a publica. 


E mucha homber tabata flaco, 
cubri di herida y tabatin tape 
rond di su enkel y polsnan. 
El a conta investigadornan 
cu Hildebrandt a mara cu 
cabuya su mannan y pianan y 
a usa cayenne pepper cu hon- 
ey pa atende su heridanan 
segun un reportahe di buske- 
da. E abogado di estado Eric 
Clarke a describi e ambiente 
den cual Franke y Hildeb- 
rant a mantene e muchanan 
como un “campo di concen- 
tracion,” un termino fuerte- 
mente asocia cu e camponan 
estableci pa Nazinan pa ehe- 
cuta e personanan Hudiu y 
otro minorianan den Europa 
durante e Holocausto. 


Mientras cu Franke a dem- 
ostra repentimento y a coop- 
era cu e abogadonan, Clarke 
a bisa, Hildebrandt no a haci 
esaki y ta sigui pone e culpa 
riba e muchanan. Hildeb- 
randt su abogadonan, Doug- 
las Terry, a bisa cu e cliente no 
ta e muhe sin scrupulo y re- 


pentimento cu nan ta bisa e ta 
y ta acepta responsabilidad pa 
su accionnan. “Mi ta stima e 
muchanan aki sinceramente. 
Mi ta desea pa nan sana fisi- 
camente y emocionalmente,” 
Hildebrandt a bisa diamars 
den corte, cordando e hues 
cu el a acepta su trato na luga 


di bay huicio pa motibo cu e 
no tabata kier pa e muchanan 
mester rebibi nan trauma pa 
medio di testigua. 


Hildebrandt a declara su mes 
culpabel den december pa 4 
di e 6 acusacionnan di abu- 
so di mucha empeora y dos 


acusacion a ser retira como 
parti di su trato. Franke tam- 
be a declara su mes culpabel 
na 4 di su 6 acusacionnan y 
inocente na dos. Cada acusa- 
cion ta carga un sentencia 1 
pa 15 aña, cual lo core con- 
secutivamente. 

Cooperacion estrecho Santa Rosa y Stagiairnan di SPO 


Na momento cu tin coop- 
eracionnan estrecho den 
cualkier manera y/of situ- 
acion hopi biaha plan y 
ideanan ta cana bon con 
tal tin cumplimento di 
ambos banda. Ta simple- 
mente e palabracionnan 
mester wordo bon defini 
pa por tin bon resultado. 


E oportunidad ofreci pa por 
siña y desaroya conocemento 
semper ta puntonan positivo 
pa avansa den cualkier carera. 
Asina tambe ta gana experen- 
cia na momento cu bo haya 
bo den un trabao pa ehecuta 
esaki por ta un poco mas facil, 
pa motibo cu ya abo tabata tin 
e experencia aki caba na mo- 
mento cu e alumno a wordo 
brinda na dje e oportunidad 
den e tipo di trabao aki di 
agricultura. 
Departamento 
di Agricultura, Cria y Pesca 
Santa Rosa semper su por- 
tanan ta habri ta pa cualkier 
alumno/stagiaire cu ta desea 
di gana nan experencia aki, 
semper ta bon bini. 


Nos departamento na e mo- 
mentonan aki ta conta cu dos 
stagiaire cu ta ganando expe- 


riencia den Sector Primario. 
Bao guia di coleganan e ho- 
bennan Alexander Webb y 
Nelson Wernet ta haciendo 
tremendo trabao cultivando 
y experenciando diferente 
cultivo. Tur dos ta di scol 
SPO. Sta Cruz. Por admira 
un tecnica cu e dos hoben aki 
ta eherciendo cu ta plantan- 
do den bakinan aki na Santa 
Rosa. Preparando e tera den 
a bakinan pa despues pone 
e simia. Despues di pone e 


simia, en bes di tapa e simia 
cu e tera, ta tapa e simia cu sas 
di palo, un tipo di mulch cu 
ta bay mantene e tera hume- 
do y yuda e simia germina sin 
problema. Varios di e tecni- 
canan aki ta cu ayudo, instrui 
y bao guia pa asina e alumno 
por practica esaki y siña con 
e procesonan aki mester cana 
pa por tin un cosecha exitoso 
sin problema. 
Departamento di Agricul- 
tura, Cria y Pesca ta suma- 


mente contento di por traha y 
guia e hobennan aki cu sigur 
ta un estimulo tambe pa nan 
por ta mas interesa den nos 
Sector Primario. Practica ag- 
ricultura na un mihor forma 
posibel cu nan mes por haci 
esaki sin problema y mas cu 
tur cos crea y cosecha mas 
conocemento na momento di 
planta, cuida y cosecha. Fac- 
tornan di sumo importancia 
den agricultura. 
Nos ta felicita e hobennan 


aki pa nan interes y sigur du- 
rante di nan periodo di stage 
nan por a siña mas di esaki. 
Danki tambe na SPO Sta. 
Cruz pa confiansa y trahando 
semper den bon cooperacion. 
Semper nos portanan ta keda 
habri na tur otro alumno cu 
ta desea di stage aki na Santa 
Rosa y siña mas di e bunita 
trabao aki. Asina tambe nos 
por tin mas agricultor cu por 
produci cualkier tipo di pro- 
ducto fresco pa Aruba. 


DCA: 21 di Februari: “Dia di Lenga Materno” 


Ministerio di Cultura y 
Departamento di Cultura 
Aruba (DCA) ta recorda 
pueblo cu dia 21 di febru- 
ari di tur aña ta Dia Inter- 
nacional di Lenga Mater- 
no. Segun proclamacion 
di The United Nation 
Education and Scientific 
Cultural 
Organization, 
(UNESCO). 


Dia di Lenga Materno ta ne- 
tamente pa stimula bon uzo 
di nos dushi idioma Papia- 
mento 
den nos comunidad y stimula 
publicacionnan bou di nos 
escritornan local. 


DCA na momento di saca in- 
formacionnan cultural di tur 
loke ta publicacion, DCA ta 
haci su esfuerso pa percura 
pa tur ta den un bon idioma 
Papiamento. Publicacionnan 
manera “Nos Isla”, foyetonan 
di nos Simbolonan Nacional, 
manera nos Escudo, Himno 
y Bandera, Celebracion di 
San Juan, Dera Gay, Proyec- 
to di Expedicion Rescate y 
tambe ‘Expedicion Rescate 
Naturalesa’ (ERN)cual ta 
trece informacionnan valioso 
di nos flora y fauna. Ora di 
duna relato den forma oficial 
DCA ta aplica e “Vocabulario 
Ortografico di Papiamento di 
2009” – www.papiamento.aw. 


Den sentido general ta con- 
sidera idioma, como e medio 
unificador di mas importante 
di un cultura. Idioma ta carga 
tur pensamento y experiencia 
humano, cultura y identidad. 
Idioma ta transferi cultura. 


Mirando esaki DCA tin idi- 
oma Papiamento como un 
punto importante den su 
educacion cultural. Como cu 
ortografia tambe ta un sim- 
bolo sumamente importante, 
cu ta muestra di un propio 
identidad. Mester mustra cu e 
oficialisacion por crea aprecio 
y stimula nos pa, cu orguyo 
y amor, siña nos hendenan 
conoce e historia di nos idi- 
oma materno bon y promove 
e uzo corecto di papi’e y skir- 
bie (papia- y skirbimento). 


Durante e desaroyo di nos 
idioma materno Papiamento 
y como DCA bou auspicio di 
Ministerio di Cultura ta keda 
enfoca riba su retonan pa 
educa, promove, cuida y ha- 
cie mas conoci pa e bon uzo 
di nos Papiamento pa genera- 
cionnan cu ta bini. 


Tambe DCA ta organisa e 
proyecto di “Arte di Palabra” 
(AdP) cu ta un competen- 
cia di conta cuenta y storia 
cortico, pa hoben di scol se- 
cundario y avansa. AdP In- 


terinsular ta un competencia 
entre e ganadonan di Corsou, 
Boneiro y Aruba. DCA ta or- 
ganisa AdP for di 2009, unda 
tur aña por mira e interes bou 
di nos hobennan, cu ta creci- 
endo, pa nan participa. 


Meta di e proyecto aki ta pa 
duna e hoben e oportunidad 
pa demostra nan creatividad 
literario; pa promove lesa- 
mento y skirbimento den 
nos idioma Papiamento; pa 
stimula publicacion di arte 
literario den Papiamento. Y 
tambe pa e hobennan di isla- 
nan A.B.C. tin un intercam- 


bio den nan cultura. E com- 
petencia di Arte di Palabra ta 
stimula e hobennan pa medio 
di nan poesia of cuenta cor- 
tico haci bon uzo di nos idi- 
oma Papiamento y enrikece 
nan conocemento di nos idi- 
oma. Cu e proyecto aki DCA 
ta traha hunto cu Fundacion 
Corector di Papiamento y 
scolnan avansa. 


DCA ta sostene Comision 
Celebracion Dianan Nacio- 
nal (CCDN) den cuadro di 
nos Dia Nacional, dia 18 di 
maart, organisando “Poeta di 
Patria”. 


Fundacion Lanta Papiamen- 
to, (FLP), tambe ta un or- 
ganisacion cu a ser institui pa 
preserva y salvaguardia e bon 
uzo di Papiamento. 


DCA bou auspicio di minis- 
terio di Cultura ta keda en- 
foca riba educa, promove, 
cuida y e bon uzo di nos Pa- 
piamento pa generacionnan 
cu ta bin. 


Masha Pabien Aruba awe 21 
di februari, “Dia di Lenga 
Materno” Papiamento. 

Di un candela nan a bira cuater cu e biento fuerte na Pos Chikito 


Dialuna atardi a drenta 
informe di cu tin un 
candela 
di 
mondi 
na 
Pos Chikito y cu esaki ta 
expandiendo 
causando 
molester 
y 
menasando 
casnan 
den 
cercania, 
mesora a dirigi tanto polis 
como bombero na e sitio. 


Na yegada di e patruya, a bin 
nota cu e candela cu e biento 
fuerte nan a expande y a 
bira 4 candela. Na yegada di 
bombero a combati esakinan 
y nan a logra paga esakinan, 
kitando e molester di huma y 
e menasa di expansion. 


Polis a bay check informe cu conocido Koki 
ta canando pabao di rotonde tur na sanger 


Dialuna mainta a drenta 
informe di cu e conocido 
Koki lo ta canando bay- 
endo pabao di rotonde 
Paradera na mea y tur na 


sanger, mesora a dirigi pa- 
truyanan na e sitio. 


Patruyanan a tira bista den e 
area pero no a encontr’e, a 


tira bista na e cas conoci cu 
e sa frecuenta pero no a logra 
hay’e. 


Polis a bay Pos Chikito pa 
intermedia den un problema 
cu bisiña 


Dialuna atardi a drenta 
informe di cu tin un prob- 
lema entre bisiña na Pos 
Chikito, mesora a dirigi 
un patruya na e sitio. 


Na yegada di e patruya nan a 
papia cu e bisiñanan y a mus- 
tra nan e caminda pa cana pa 
resolve nan problema. 

Estudio ta haya cu personanan di edad mayor ta disfruta realidad 
virtual 


(AP) - Coronel di eherci- 
to retira Farrell Patrick a 
duna les di ciencia di com- 
puter na West Point du- 
rante aña 1970 y despues 
na dos universidad priva 
durante aña 1990, pues e 
no tabata hopi sorprendi 
pa e progreso cu tecno- 
logia a haci durante e 
decadanan. 


Sinembargo ora e homber 
di 91 aña a experiencia reali- 
dad virtual recientemente, e 
tabata impacta. Sitando den 
un sala di conferencia na 
john Knox Village, na un cas 


di cuido y comunidad di re- 
tiro, Patrick a sinta mientras 
su wowonan y su oidonan a 
experiencia con e ta sinti bula 
den un Navy fighter Jet. 


“E ta bunita,” el a bisa prome 
cu e programa di VR a trece 
e jet dilanti pa aterisa na un 
cargador di aeronave. John 
Knox Village ta un di e 17 
comunidadnan pa hende di 
edad mayor rond di e pais cu 
a participa den e estudio re- 
cien di Stanford University 
cu a haya cu un gran mayoria 
di 245 participante di entre 65 
pa 103 aña di edad ta disfruta 


realidad virtual, of asina yama 
VR, mehorando ambos nan 
emocionnan y nan interac- 
cion cu e empleadonan. 


E estudio aki ta parti di un 
esfuerso mas grandi pa adapta 
VR pa asina esaki por tin ben- 
eficio riba e salud di person- 
anan di edad mayor y nan bi- 
enestar emocional ademas di 
yuda disminui e impacto di 
demencia den algun di nan. 
Durante e testnan, e partici- 
pantenan tabata kies for di 
experiencianan di 7 minuut 
manera bula for di avion cu 
parachute, drenta un tanki 


militar, mira presentacionnan 
musical, hunga cu cachonan 
of pushinan of bishita pais- 
nan manera Paris of Egipto. 
E participantenan a bisti un 
headset cu ta duna nan un 
bista 360 y zonidonan, cual 
a haci sinti manera cu nan a 
drenta e experiencia di ber- 
dad. 


Stanford su estudio, trahando 
cu e compania Mynd Immer- 
sive a haya cu casi 80 porcien- 
to di e participantenan taba- 
tin un actitud mas positivo 
despues di nan sesion cu VR 
y casi 60 porciento a bisa cu 
nan a sinti menos socialmente 
isola. E experiencia tabata 
menos bon pa e personanan 
kende su vision y oido a de- 
teriora. Esunnan cu a haya e 
experiencia menos bon tam- 


be tabata personanan cu no ta 
gusta tecnologia en general. 
Ademas, casi 75 porciento di 
e dunadornan di cuido a bisa 
cu e residentenan su estado 
di animo despues di usa VR a 
mehora. Mas di 80 porciento 
di e residentenan y casi 95 
porciento di e dunadornan di 
cuido a bisa cu nan relacion a 
mehora cu otro despues di e 
experiencia cu VR. 


“Nos ta comprobando cu VR 
ta un herment cu berdadera- 
mente ta yuda cu e bienestar 
di nos grandinan,” Chris 
Brickler, Mybnd su CEO y 
Co-fundador a bisa. E com- 
pania basa na Texas ta un di e 
poconan cu ta specialisa den 
realidad virtual pa personan- 
an di edad mayor. 


Operacion global di polis a stroba grupo di ransomware LockBit cu 
2 aresto 


(AP) - Agencianan di au- 
toridad a infiltra y stroba 
LockBit, arestando 2 per- 
sona involucra cu e sin- 
dicato di ransomware cu 
a extrae 120 miyon dollar 
for di miles di victima den 
mundo, oficialnan Meri- 
cano, Britanico y Europeo 
a bisa diamars. 


Britania su National Crime 
Agency (NCA) a bisa cu 
nan a lidera un operacion 


den contra di LockBit, cual 
ta provee ransomware como 
un servicio na afiliadonan cu 
ta infecta e victimanan su red 
cu malware pa asina por ne- 
gocia un suma pa debolbe e 
rednan. E operacion a resulta 
den e aresto di 2 persona na 
Poland y Ucrania ademas di 
e confiscacion di 200 cuenta 
di criptomoneda, oficialnan 
a bisa na un conferencia di 
prensa hunto. Departamento 
di Husticia, mientrastanto, a 


revela acusacion formal con- 
tra 2 persona, ambos nacio- 
nalnan Ruso. Autoridadnan 
a bis cu nan a ricibi “acceso 
comprensivo” na sistemanan 
di LockBit, tumando control 
di infrastructura y obtenien- 
do clavenan pa yuda e victi- 
manan recupera nan data. 


“Nos a hack e hackernan,” 
Graeme Biggar, NCA su di- 
rector gneeral a bisa na e con- 
ferencia di prensa na London. 


Nos a lock LockBit fuera.” 


Oranan prome cu e auncio, e 
pagina di LockBit su website 
riba darkweb a ser reemplasa 
cu e palabranan “e pagina aki 
awo ta bao control di auto- 
ridadnan,” 
conhuntamente 
cu e banderanan di Merca, 
Reino Uni y otro nacionnan. 
E mensahe ta bisa cu Reino 
Uni su NCA ta “trahando 
den cooperacion cu FBI y 
otro task force internacional 
bao e operacion Operation 
Cronos.” E operacion andan- 


do tambe ta involucra agen- 
cianan di Alemania, Francia, 
Hapon, Australia, New Zea- 
land, Canada y entre otro 
incluyendo Europol, el a 
declara. E anuncio ta trece e 
total na 5 di personanan cu 
Merca a acusa formalmente 
desde cu e operacion a cum- 
insa. 3 Ruso anteriormente a 
keda acusa, cu dos di nan de- 
teni, un den Canada y e otro 
na Merca. E resto te ainda ta 
den libertad. 

Dos adulto a haya cargo di asesinato den tirateo mortal na Super Bowl 


(AP)—Dos hende homber 
a haya cargo di asesinato 
durante e tiroteo di siman 
pasa cu a resulta den un 
persona morto y 22 her- 
ida despues di e parada 
di Kansas City Chiefs na 
Super Bowl, fiscal di Mis- 
souri a bisa ayera. 


Dominic Miller y Lyndell 
Mays a haya carga di ases- 
inato di segundo grado. Nan 
a ser hospitalisa desde e tiro- 
teo, fiscal Jean Peters Baker a 
bisa durante un conferencia 
di prensa. Oficialnan a nenga 
di bisa si e hombernan a ser 
trata pa heridanan di tiro of 
otro tipo. 


Documentonan legal ta duna 
un bista di con e tiroteo a sos- 
ode. E dos hombernan no ta- 
bata conoce otro prome cu e 


tiroteo, segun fiscalnan. Nan 
tabata entre varios hende cu 
tabata pleitando ora Mays “a 
saca un scopet prome casi in- 
mediatamente” y varios otro 
a haci mescos, Peters Baker a 
bisa. Polis a bisa cu e tabata e 
scopet di Miller cu a ser uza 


prome y a mata un dama. 


E 22 hendenan herida a varia 
di 8 pa 47 aña di edad, segun 
hefe di polis Stacey Graves. 
Lisa Lopez-Galvan, un mama 
di dos y e anfitrionador di 
“Taste of Tejano” ser asesina. 


E tiroteo tabata e incidente 
mas recien na un celebra- 
cion deportivo na Merca. Un 
tiroteo aña pasa na Denver 
despues di e campeonatonan 
NBA di Nuggets a resulta 
den varios hende herida. 


Esey a pone alcalde di Kan- 
sas, Quinton Lucas, pa pensa 
si ta tempo pa reconsidera 
celebracionnan di campeona- 
tonan, aunke el a priminti si- 
man pasa cu e ciudad lo sigui 
celebra su victorianan. Otro 
luna e parada di San Patricio 
lo tuma luga manera plania, 
Lucas a bisa. 


E tiroteo na Kansas City a 
sosode den un estado cu tiki 
regulacion di arma y un ciu- 
dad cu a sufri di violencia di 
arma. Na 2020, Kansas City 
tabata entre nuebe ciudad 


scogi pa e Departamento di 
Husticia Mericano den un 
esfuerso pa aborda crimen 
violento. Na 2023, e ciudad 
a cumpli cu su record di 182 
homicidio, mayoria di cual a 
envolve arma. 


Dialuna, e Cas Republicano 
na Missouri a aproba un pro- 
hibicion riba tironan celebra- 
torio den ciudadnan despues 
di un debate cu a varia entre 
emocional pa rabioso. Un 
medida similar a ser aproba 
aña pasa como parti di un 
legislacion relata na crimen, 
pero gobernador Republi- 
cano Mike Parson a veto e 
legislacion. El a cita problem- 
anan cu otro provision crimi- 
nal den e legislacion cu no ta 
relata na arma. 


Gihae Gymnastics lo ta 
competiendo na Gasparilla 
Classic 2024 na Tampa 


E siman aki Gihae Gym- 
nastics Club lo ta biah- 
ando cu un Team di Atle- 
tanan pa asina competi un 
biaha mas riba tarima In- 
ternational na e Gasparil- 
la Classic 2024 na Tampa 
Florida. 


Sigur un momento suma- 
mente orguyoso caminda e 
gymnastanan di Gihae Gym- 
nastics, un biaha mas lo tin e 
oportunidad di demostra nan 


habilidadnan y nivel halto di 
gymnasia, despues di lunanan 
intensivo di entrenamento. 


Gihae Gymnastics lo ta par- 
ticipando cu un Team con- 
sistiendo di no menos cu 18 
gymnasta den e nivelnan 1, 2, 
3, 4, 6 & 8. Gihae Gymnas- 
tics ta gradici e Staff, Coaches 
y Famianan completo pa nan 
sosten y pa por haci tur esaki 
posibel. 


Ratcliffe ta sigura share di minoria den Manchester United y ta priminti 
pa haci e club miho di mundo 


(AP)—Biyonario 
Bri- 
tanico Jim Ratcliffe a ex- 
presa su deseo pa hiba 
Manchester United “pa e 
miho di futbol Ingles, Eu- 
ropeo y mundial” despues 
di completa su compra di 
un share di minoria den e 
club iconico ayera. 


Ratcliffe a paga 1.3 miyon 
dollar pa te cu 25% di United 
y a inverti 200 miyon dollar 
caba pa mas shares, cual ta ni- 
fica cu e ta doño di aproxima- 
damente 27.7%, e club a bisa. 
United a bisa cu Ratcliffe tin 
e intencion pa inverti 100 
miyon dollar mas pa 31 di 
december “pa haci inversion- 
nan den futuro posibel pa in- 
frastructura na Old Trafford.” 


E trato a ser aproba caba pa 
e Asociacion di Futbol In- 
gles mientras cu e Premier 
League a duna aprobacion na 
Ratcliffe pa tuma un share di 
minoria bao di su reglanan 
relata na ken por ta doño of 


director di un club di futbol. 


Ratclliffe ta un di e hende- 
nan mas rico na Britania y e 
doño di gigante petrokimico 
INEOS. El a bay den acu- 
erdo pa un trato pa cumpra 
un share den United na de- 
cember despues cu e famia 
Glazer, ken ta doño di e club, 
a bend’e na 2022. 


“Pa ta co-dño di Manchester 
United ta un honor grandi y 
ta bin cu hopi responsabili- 
dad,” Ratcliffe a bisa den un 
declaracion. E famia Glazer, 
ken tambe ta doño di Tampa 
Bay Buccaneers, a opta even- 
tualmente pa bende un share 
di minoria di e campeon In- 
gles despues di haya oferta for 
di bankero di Qatari, Sheikh 
Jassim bin Hamad Al Thani. 

Atleta di schaats Hulandes, Irene Schouten 
ta anuncia su retiro 


(NLTimes) – Tripel me- 
dayista Olimpico, Irene 
Schouten a anuncia su re- 
tiro riba dialuna. E atleta 
di 31 aña di edad a bisa cu 
e ta orguyoso di su carera, 
y practicamente tin “de- 
masiado” logro bao su 


faha. El a bisa cu e unico 
meta di su carera cu e no 
a logra tabata un victoria 
na Elfstedentocht, e fa- 
moso marathon riba ijs 
natural rond 11 ciudad na 
Friesland, cu a tuma lugar 
pa ultimo biaha na 1997. 


“Recientemente, mi ta pen- 
sando hopi y a dicidi cu esaki 
ta bay ta mi ultimo tempora- 
da. Awo cu mi a tuma e deci- 
sion, ta sinti bon pa comparti 
esaki di biaha,” el a skirbi. 
“Despues di mi exitoso We- 
ganan Olimpico, y cantidad 
di titulo mundial, mi por 
mira back riba un tremendo 
carera exitoso. Y mi a logra 
loke mi tabata kier.” 


Schouten a haci e anuncio 
algun ora despues cu e ISU 
World Speed Skating Cham- 
pionship a clausura na Cal- 
gary. Durante e competencia, 
Schouten a gana medaya di 
oro den eventonan di 3mil 
meter, team pursuit y mass 
start. El a keda na di dos lugar 
den e careda di 5mil meter 
riba diadomingo tras di su 
compatriota, Joy Beune, 24, 
kende a derota Schouten pa 
1.26 seconde. 


“Ultimo weekend a mustra 
mi cu mi ta den condicion 


top y ainda ta disfruta e com- 
petencianan. Mi tabata sinti 
fuerte den ultimo dianan, y 
hasta a schaats mi bueltanan 
mas lihe di tur tempo. Pero 
mi tambe ta realisa cu tin un 
bida banda di nivel atletico 
top. Mi ta realmente antici- 
pando pa esaki, tambe,” el a 
skirbi den un declaracion. El 
a bisa cu e no a dicidi kico e ta 
bay haci proximo. 


Cu su 26 aña di edad, el a par- 
ticipa den Olimpiada di Win- 
ter na Pyeongchang, unda el 
a gana un medaya di brons 
pa e mass start. El a haci un 
prestacion increible cuatro 
aña despues na Beijing, unda 
el a gana oro poniendo re- 
cordnan Olimpico nobo pa 
competencia femenino di 
3mil y 5mil meter. E tambe a 
join su coleganan riba e po- 
dium pa un medaya di brons 
pa team pursuit. 


El a clausura su biahe in- 
creible den Olimpiada 2022 
cu otro medaya di oro. Ul- 


timo dia di e competencia 
internacional, el a schaats su 
caminda pa prome lugar den 
mass start. 


Schouten, di net pafo di 
Medemblik, 
Noord-Hol- 
land, ya a mustra potencial 
como adolescente. El a cum- 
insa clasifica pa competen- 
cianan mundial na 2010 y a 
gana su prome campeonato 
nacional na 2013. 


“Pa awo mi ta bay disfruta 
e victorianan fantastico den 
Cup Mundial,” el a agrega. 
El a gradici coachnan Arjan 
Samplonius y Jillert Anema, 
sostenedornan priva, y e sos- 
ten corporativo cu pa largo 
el a ricibi di Albert Heijn 
Zaanlander. “Y por supuesto 
tur fanatico di schaats na Hu- 
landa cu ta sostene mi.” El a 
bisa cu nan ta hacie posible 
pa atletanan na Hulanda por 
competi na e nivel di mas 
halto. 


Real Madrid den bon forma financiero prome cu posible contrato di 
Mbappe 


(AP) — Contrata Kylian 
Mbappe 
probablemente 
lo no ta un problema 
financieramente pa Real 
Madrid, mientras ta keda 
como e club Spaño cu 
limite mas halto di gasto 
na 727 miyon euro. 


Problemanan 
financiero 
sinembargo ta continua pa 
Barcelona, cu su limite reduci 
na 204 miyon euro, segun 
liga Spaño a bisa ayera. E 
club Catalan lo por ta den un 
situacion delicado bayendo 
den e proximo bentana di 
transferencia. 


Atletico Madrid tin e di 
dos limite mas halto na 303 
miyon euro. 


Cada club di liga Spaño tin 
un limite di gasto diferente 
basa riba factornan manera 
entrada, costo y debe. E ta 
proporcional na alrededor di 
70% di entrada di un club. E 
limite ta representa e cantidad 
maximo cu un club por gasta 
riba hungador, coach, sistema 
hubenil, y otro areanan. 


Clubnan cu ta gastando di 
mas mester busca manera 
pa sea reduci gasto of atrae 


inversion nobo. 


E limite di Barcelona, cu 
tabata 270 miyon despues 
di bentana di transferencia 
di berano, a keda reduci 
gradualmente 
despues 
cu 
tabatin 
refuerso 
di 
maniobranan financiero cu 
a yuda e club restructura 


su debe y gana espacio pa 
contrata hungadornan nobo. 
Si no por restructura su 
finanzas atrobe, e club ta 
bay ta den peliger di no por 
registra su hungadornan pa 
cometi. 


Madrid tin un pronostico 
hopi 
mas 
briyante, 
cu 


suficiente espacio pa contrata 
Mbappe 
y 
posiblemente 
otronan. E club no a haci 
ningun contrato blockbuster 
den temporadanan recien y 
tin libertad pa gasto awo si 
esey ta loke ta desea. 


Mbappe a bisa Paris Saint- 
Germain siman pasa cu e ta 


bay bandona e club Frances 
fin di e temporada, habriendo 
porta pa otro intento di 
Madrid pa contrat’e. Madrid 
a haci un empuhe grandi pa 
contrata e strea Frances na 
2022, cu un di su ofertanan 
rechasa 
pa 
PSG 
segun 
reportahenan alcansando casi 
200 miuon euro. 


Solamente cuator otro club 
tin limite di gasto surpasando 
100 miyon euro - Sevilla (152 
miyon euro), Real Sociedad 
(144 miyon euro), Villarreal 
(143 miyon euro) y Atletico 
Bilbao (100 miyon euro. 
Alaves tin e limite mas abao 
na 31 miyon euro, net tras 
di e 33 miyon euro di Las 
Palmas. 


Girona,e team sorpresa na 
Spaña e temporada aki, tin 
un limite di 52 miyon euro. 
E club Catalan – controla pa 
e red City Football Group cu 
sosten di Abu Dhabi – ta seis 
punto tras di lider Madrid 
den clasificacion di Liga 
Spaño. 
Barcelona na di tres lugar ta 
ocho punto tras di e lider, cu 
Atletico na di cuatro luga 11 
punto tras di Madrid despues 
di 25 partido. 

Resultado Sorteo 
februari 20 


Cadena Alexander Lottery ta presenta resultado di weganan di suerte 


merdia 




4189 
9859 


FP 


274 


Sorteo # 4187 


Sorteo # 2243 


8024 


4526 


Sorteo # 4187 


X5 


5578 


Sorteo # 4187 


Sorteo # 1061 


Leo 


8418 


X2 


Letter 


0 
0 
0 


0 


0 
8 


235 


03 


0 
1 
7 


71 


100 



8 



2725 


fp 


x Match 4 
86.000,- 


Proximo Jackpot 


Sorteo # 1638 


Sorteo # 6393 


Sorteo # 


x Afl 8,00 


Mega Ball 


01-11-15-22 


Proximo Jackpot 


600.000,- 


x match 4 


7094 


Sorteo # 5978 


Sorteo # 908 


x Afl. 500,00 


x Afl.15,00 
x Afl 50.00 


Sagitario 


2x 


243 


x Jackpot 


Sorteo # 8175 
Sorteo # 


Sorteo # 1924 


2861 


8024 


Sorteo # 7219 


x Jackpot 


x Match 4 
x Afl. 12,00 


x3 


Joker 


9349 
450.000,- 


x Jackpot 
x Match 4+ 


Proximo Jackpot 


01-09-11-23-27 


1829 


Afl. 850.000,- 


anochi 


diario 
Korsou 
super4 
flamingo 


0621 
0308 
3869 
9458 
4127 
2585 
super5 
2184 
6281 
5887 
55626 
0307 


Comision Promove Cultura ta habri inscripcion pa participa den 
Festival Un Canto pa Aruba su Himno y Bandera Infantil Hubenil 2024 


Den nomber di Comision 
Promove Cultura nos ta 
anuncia cu un pabien na 
SMAC pa un tremendo 
temporada di Carnaval 
70. Awor cu esaki ta tras 
di lomba nos por oficial 
cuminsa cu e celebracion 
di nos himno y nos ban- 
dera. 


Comision Promove Cultura 
ta anuncia cu Festival Un 
Canto pa Aruba su Himno 
y Bandera Infantil Hubenil 
2024 ta tuma luga diasabra 2 
di maart 2024! Festival su in- 
scripcion ta cera diadomingo 
25 di februari 2024, y trek- 
mento di lot ta tuma luga 27 
di februari 2024 pa 3:30 PM. 


Nos ta anticipando un par- 


ticipacion di 10 agrupacion 
musical y 30 participante pa 
e di 21 edicion e biaha aki. 
Tin 4 diferente categoria, cu 
ta 4-6 aña, 7-9 aña, 10-12 aña, 
y 13-17 aña! E festival ta pa 
tur mucha y hoben. Festival 
ta consisti di diferente ritmo 
cu un mucha/hoben por par- 
ticipa cune, e ritmonan ta 
esunnan tipico, cu ta; Wals, 
Tumba, 
Mazurka, 
Polka, 
Marcha, Tambu, Danza, Bo- 
lero, Mambo Arubiano y Ca- 
lypso. Inscripcion ta digital y 
esaki ta sosode via nos pagina 
di Facebook: Comision Pro- 
move Cultura via un link of 
por tuma contacto cu nos riba 
nos Instagram of Facebook. 


Por inscribi solo, duo of trio 
manera cu a yega di participa 


den pasado y gana of cay den 
finalistanan. Comision Pro- 
move Cultura ta recorda tur 
mayor, lider di banda, coach, 
mucha/hoben pa tuma tem- 
po pa ensaya y pa asina subi 
riba escenario y duna tur cu 
tin. Danki na tur compositor, 
areglista, y tur musico cu ta 
laga nos muchanan y hoben- 
nan briya riba escenario. 


Pa mas informacion por tuma 
contacto cu miembronan di 
Comision riba Whatsapp na 
Norely Marchena +297 660- 
1377 / Thiara Blanco +297 
564-8114 / Lysha Janga +297 
741-4545 / Aaron Arenas 
+31 6 39 80 55 88 of comis- 
ionpromovecultura@gmail. 
com. 


“Nos t’ey pa bo” diaranson 
awo na MFA Noord 


Awe dia 21 di februari 5 
fundacion ta uni un bes 
mas pa trece informacion 
riba e topico di cancer. E 
5 fundacionnan ta ofrece 
y invita pueblo di Aruba 
pa participa hunto den 
un charla informativo di- 
aranson awor. 


‘Nos t’ey pa bo’ ta un serie 
di charla organisa den dife- 
rente bario pa asina trece tur 
informacion cu bo ta desea, 
mas cerca di bo. E 5 funda- 
cionnan a uni pa conscientisa 
comunidad. No solamente 
tocante nos servicionan in- 
dividualmente pero tambe 
pa den union nos por t’ey pa 
otro. 


Koningin Wilhelmina Fonds, 
Fundacion Contra Cancer di 
Prostaat, Mary Joan Founda- 
tion, 
BOB Aruba y Fundacion 
Coresa ta traha hunto pa 
den e forma aki por continua 
duna informacion, conscien- 
tisa y tambe duna herment- 
nan cu por wordo aplica na 
cas. E fundacionnan aki ta 


enfoca diariamente riba pre- 
vencion. 


Bin scucha ki servicionan tin 
pa bo persona of pa un famil- 
iar of un amistad. 
E charlanan: “ Nos t’ey pa 
bo” ta gratis y no mester 
registra. Loke si nos ta pidi 
pa tur hende yega na tem- 
po. Porta ta habri 6:30 pm 
y nos ta cuminsa 7pm. Nos 
proximo charla ta Diaranson 
21 di Februari 2024 na MFA 
Noord y esaki lo ta e penulti- 
mo charla di e serie di charla 
aki. E proximo charla lo ta 
diaranson 20 Maart 2024 den 
bario di Dakota. 


Cada charla lo finalisa cu un 
bunita testimonio y nos lo 
culmina e anochi cu un sor- 
presa chikito. Nos ta invita 
pueblo di Aruba pa join un 
di e charlanan aki, kisas esun 
mas cerca di bo cas. Sin lu- 
bida nos kier urgi nos hende- 
nan pa nan traha nan cita pa e 
chekeonan de salud. No 
warda, traha bo cita paso nos 
salud ta cuminsa den nos 
mes man. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Trupiaal 
Tel. 583 8560 


San Nicolas: 
San Lucas 
Tel. 584 5119 


Gruponan uniforma cu meta comunitario 
ta wordo invita pa participa den desfile 
nacional 


Pa medio di e comuni- 
cado aki Comision Cele- 
bracion Dianan Nacional 
(CCDN) ta informa cu e 
aña aki un biaha mas lo 
organisa e desfile nacio- 
nal di gruponan uniforma 
riba Dia di Himno y Ban- 
dera 2024 dilanti Plaza 
Libertador 
Gilberto 
F. 
‘Betico’ Croes despues di 
e acto protocolar dia 18 di 
maart 2024 proximo. 


E desfile aki ta pa duna recon- 
ocimento na nos gruponan 
uniforma cu ta traha na bi- 
enestar y tambe na desaroyo 
di nos hobennan den nos co- 
munidad manera scouting, 
gruponan 
gubernamental 
uniforma, gruponan di de- 


porte uniforma y gruponan 
di baile den trahe folklorico. 
Desde awe por registra pa 
participa y ricibi e formulario 
di inscripcion via nos e-mail 
adres ccdn@cultura.aw y 
tene na cuenta cu e ultimo dia 
pa inscribi ta diabierna 1 di 


maart 2024 pa asina e comis- 
ion por planifica e logista di 
e desfile corectamente. Mes- 
ter informa cu no ta permiti 
bestia y tampoco vehiculo di 
motor den e desfile. Pa tuma 
contacto mas lihe por What- 
sapp na +297 562-9129. 


Open Dag na Colegio Arubano 


Den fin di siman diasabra, 
24 di februari, Colegio 
Arubano lo tene un ‘open 
dag’. Di 10.00 te 13.00 e 
portanan lo ta habri pa 
tur hende cu kier cera 
conoci cu scol. Esaki ta 
interesante pa muchanan 
cu ainda no ta bin Colegio 
Arubano, pero cu den 
futuro lo kier bin e scol. 
Naturalmente, mayornan 
tambe ta bonbini. 


E ‘open dag’ ta particularmente 
pa tur mucha cu ta den klas 
6 di scol basico, alumnonan 
cu ta den CB1 di mavo y cu 
otro aña por bay CB2 di havo/ 
vwo, alumnonan cu ta den 
CB2 havo/vwo y otro aña 
ta bay havo 3 of vwo 3 y pa 


tur alumno di examenklas di 
mavo y kier sigui nan carera 
escolar na Colegio Arubano 
den havo 4 of vwo 5. 


Banda di e materianan lo 
mustra durante e ‘open dag’ 
actividadnan extra escolar. Lo 
tin diferente presentacion y 
un show di baile. Tambe lo tin 


oportunidad pa haci pregunta 
tocante tur cos relaciona cu 
scol. Ta priminti di bira un dia 
emocionante. 


Pa mas informacion, tuma 
contacto cu Sr. Tim Croes, 
rector di Colegio Arubano 
via 
e-mail: 
tim.croes@ 
colegioarubano.aw. 


Pronostico di tempo 


Tempo: 
Awe tardi y awe nochi: 
parcialmente nubia y seco 
Den marduga y mañan: 
parcialmente 
nubia 
y 
generalmente seco 
Temperatura 
maximo 
32 
grado Celsius 
Temperatura 
minimo 
26 
grado Celsius 
Indice di calor (heat index) 
den y rond di oranan di 
merdia: 33 pa 38 grado 
Celsius 
Uv index: 8 
Bahada di solo : 6:47pm 
Subida di solo : 6:59am 


Biento: 
Modera for di direccion oost 
te noordoost; 
Forsa 3 te 4 (12 te 30km/ora, 
7 te 16 nudo). 
Durante di dia basta fuerte 
te posiblemente fuerte den 
rafaga; forsa 5 te 6 (31 te 
50km/ora, 17 te 27 nudo) 
Situacion general di tempo: 
Un atmosfera seco y stabiel ta 
stroba desaroyo di nubianan 
cu por produci awasero. 
Sinembargo, den proximo 
dianan lo bay tin un aumento 
leve di humedad den nivelnan 
mas abou di atmosfera y esaki 
lo haci e chensnan pa awasero 
un poco mas miho. 


Condicionnan maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na 
partinan 
oost 
te 
noordwest 
di 
costa: 
generalmente 
modera 
cu 
olanan di 4 pa 6 pia. 

Lagrima y flor por seca, su recuerdonan y tur loke 
E la haci pa nos lo keda graba pa semper 
den nos mente y curason. 
“Cerca Dios mi alma ta na paz 
di dje mi salbacion ta bini” 
Salmo 62:1 
Cu profundo tristesa den nos curason, pero agradecido na Señor 
pa tur locual e la haci y significa pa nos, nos ta anuncia cu a bay 
sosega den brasa di Señor, nos mama, ruman y tanta stima: 


Sra. Vda. Anna Maria Croes – Croes 
Mihor conoci como “ Ina ” 
21 -11 - 1935 - 17 – 02 – 2024 
Viuda di Juan Octaviano “ Bito ” Croes 


Na nomber di su: 
Yui : 
Ivan Croes 
Stima manera yui: Tico Boekhoudt 
Mayornan: † Porfilio Croes y †Jacintha Croes–Paesch 
Ruman nan: † Alejandro y † Catharine Croes- Werleman 
† Louis y † Stevanita Croes- Erasmus 
†Antonia y † Willem Lampe - Croes 
†Geronima y † Virgilio Kock - Croes 
† Asinto y † Selustiana Croes – Limonier 
† Bertran y † Sebastiana Croes– Kock 
† Candida Croes 
† Maria Theresita y †Liberato Boekhoudt- Croes 
Sabina Croes 
† Antonio y † Angela Croes–Henriquez 
Alicio y Flora Croes–Loopstok 
Swa : Rudolf v/d Biezen 
Suegro/a: † Hendrik y Nemesis Croes y tur jui nan defunto 
†Rosa, †Delicia, †Frans, †Jossy, †John, † Chin, 
Sobrina nan: vda.Maria Loefstop y famia 
vda. Irena Ras y famia Imelda Lacle y famia 
Deta Croes y famia Greta Rijke y famia 
Cristina Croes y famia Mena Croes y famia 
vda. Rita Lacle y famia Chia Kock y famia 
Lena Lampe y famia Deta Croes y famia 
Dita Croes y famia Pina Boekhoudt y famia 
vda. Lucia Croes Aurita Thiel y famia 
Anchi Trimon y famia Iris Boekhoudt y famia 
Ivonne Boekhoudt y famia Edna Boekhoudt y famia 
Lilian Paula y famia Shirley Ridderstap y famia 
Miluska Koolman y famia Melissa Croes 
Sobrino nan: 
Diego Croes y famia † Frank Croes 
†Theo Lampe y famia Frank Lampe y famia 
Michael Lampe y famia † Win Lampe y famia 
Felix Croes y famia 
†Tico Croes y famia 
Tico Boekhoudt y famia Alwin Boekhoudt y famia 
†Esy Boekhoudt y famia Harold v/d Biezen y famia 
Juni v/d Biezen y famia Erol Croes y famia 
Manera su sobrino /a pa bandi “Bito”: 
Ivonne Tromp y famia Aureen Werleman y famia 
Miriam Alders y famia Wimpy Croes y famia 
Henky Croes y famia Sonny Croes y famia 
Buchito Croes y famia † Tica Martijn y famia 
† Nando Croes Johny Croes 
Marcia Croes y famia Richard Croes 
Mariela Vlinder y famia Betina Croes 


Iha nan: Irena Ras, Lada Ruiz, Benny Wernet, Melissa Croes 
Amigo/a di cas y aprecia: Maria y Juan Wernet y famia, Ivonne y Edwin Tromp y 
Betina Croes 
Primo/a nan, sobresobrino/a nan, comer y compernan, famia na Hulanda y Merca, 
bisiña, amiga/o, Grupo di oracion Carismatica y Legion di Maria Paradera y demas 
conocirnan, 
Demas famia: Croes, Paesch, Croes, Erasmus, Lugo, Morel, Yarzagaray, Leo, 
Lampe, Kock, Boekhoudt, Limonier, Henriquez, Loopstok, Loefstop, Ras, Lacle, 
Rijke, Kock, Werleman, Thiel, Trimon, Paula, Ridderstap, v/d Biezen, Koolman, 
Tromp, Werleman, Alders, Martijn, Vlinder. 
Ta invita na acto di entiero, cual lo tuma lugar Diasabra, 24 Februari 2024 di 2’or 
pa 4 ’or atardi saliendo for di misa Santa Filomena pa Santana Catolico Pastoor 
Kraanwinkel na Paradera. 
E resto mortal di “Ina “ lo ta reposa for di 2’or di atardi den misa Santa Filomena 
na Paradera. Oportunidad pa condolencia: Diabierna, 23 Februari 2024 di 7’or – 
9’or di anochi 
na Olive Tree Funeral Care & Crematory na Piedra Plat 
Nos ta ofrece nos disculpa si den nos momento di tristeza nos por a lubida di 
menciona un of mas famia, amigo/a of conocir. 


Laga tur loke ta spera mi ta bunita 
Laga tur locual cu mi encontra na 
caminda ta bunita 
Laga tur locual cu mi laga atras keda 
bunita y 
Laga esakinan termina den tur buniteza. 
Autor: Cado Wever. 


Nos ta anuncia fayecimento di: 


Mariela Granada Garcia 
Cariñosamente yama “Tanchi of Tanchi 
Jela” 
VDA. di Wever 
*27-09-1949 - † 01-02-2024 


Acto di despedida lo wordo anuncia 
despues 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda 
di boso Curazon, mi por stens di loke Señor 
ta hasi” 
Salmo 33 


Cu inmenso tristesa na nos curason nos ta 
anuncia fayecimento di nos tata, welo, ruman, 
omo y padrino stima: 


PEDRO FLORENCIO 
DABIAN 
Cariñosamente yama: “Chuf di 
Rooi, Rufo of Opa Poef” 
*07 November 1943 - †15 
februari 2024 


Na nomber di su mayornan: 
†Carlino Dabian y †Remigia Dabian-Albertsz. 


Yiunan: 
Ghislaine Dabian 
Daymond Dabian y Lilly Dirksz 
Julisa Dabian 
Angel Uriel Mathilda 


Nieto y nietanan: 
Kylen Dabian 
Jélixie Bislip 
Dyron Dabian 
Jesszady Dabian 
Arziany Tromp 
Cheydeah Ignatia 


Rumannan: 
†Pedro Willems y Maria Willems-de Cuba y yiu. 
†Elma Dabian. 
†Theodoro ‘Dotty’ Dabian, †Emma Croes, yiunan y 
famia. 
Abelino ‘Belin’ y Sira Dabian-Lampe, yiunan y famia. 
Margarita ‘Sonia’ Geerman-Dabian y †Cristobal 
Geerman. 
Lucindo ‘Lu’ Dabian y Carmen Dabian-Willems, 
yiunan y famia. 
†Angelia Emiliana ‘Lita’ Dabian. 
†Greta Dabian. 


Subrino y subrinanan, primo y primanan, ihanan, 
amigo y amiganan, comer y compernan. 


Un danki enorme ta bay na ayudante Mari Ojeda Borges 
y Cas di Cuido Fundacion Paraiso pa a cuid’e. 


Su ex-coleganan di Departamento di Labor, The Palm 
Tours, Colegio Arubano, ex-team di futbol Atlantico, 
ex-team di domino Noord Stars, bisiña y conocirnan. 


Demas famia: Dabian, Albertsz, Mathilda, Bislip, 
Tromp, Ignatia, Dirksz, Willems, de Cuba, Croes, 
Lampe, Geerman, Faro, Dijkhoff, Kock, Infanzon, Baris, 
Vilchez, Luidens, Blonk, Zavala, Cardenas, Phillip. 


Nos ta invita pa asisti na e acto di entiero cual lo tuma 
lugar diabierna 23 februari 2024 na Misa Inmaculada 
Concepcion na Santa Cruz pa 2or di atardi. Despues lo 
sali pa Santana Catolico na Santa Cruz. 
Ocasion pa condolencia ta na Aurora Funeral Home 
diahuebs 22 februari for di 7:00pm-9:00pm. 
Despensa nos si den nos tristesa nos por a lubida un 
familiar. 
Nos dicsulpa cu despues di entiero nos no ta ricibi 
bishita di condolencia na cas 

Dia 31 di maart ta e fecha final pa entrega e ‘verzamelloonstaat’ y 
‘verzamelstaat opgaaf derden’ entrante aña calendario 2024 


En conexion cu cambio di ley 


Departamento 
di 
Im- 
puesto ta recorda cu e fe- 
cha final pa entrega e lista 
colectivo di salario (ver- 
zamelloonstaat of VZL) 
y e lista colectivo di pago 
na tercera persona (verza- 
melstaat opgaaf derden of 
VOD) ta 31 di maart. 


Den añanan anterior, e fe- 
cha final tawata 31 di janu- 
ari, pero a bin cambio di ley 
y awor tur aña e fecha final 
ta 31 di maart. Pa e listanan di 
aña 2023, e fecha final ta bira 
1 di april 2024 debi cu 31 di 
maart 2024 ta cay den week- 
end. 


Tur doño di trabou of co- 
merciante mester entrega e 
listanan menciona den forma 


digital via e portal ‘BO im- 
puesto’ di Departamento di 
Impuesto. E “verzamelloon- 
staat” y e “Verzamelstaat op- 
gaaf derden” di aña 2023 ta 
disponibel den e portal e por- 
tal ‘BO impuesto’ entrante 1 
di februari 2024. 


Si un doño di trabou of co- 
merciante no ta registra como 
usuario den e portal mencio- 
na, lo mester haci esaki mas 
lihe posibel. Pa registra como 
usuario di e portal mester 
haci un cita via: 
https://www.impuesto.aw/ 
afspraak_maken_met_DIMP 
Si un usuario no ta logra log 
in den e portal, e mes por 
cambia su password via e 
pagina di log in di BOi. E ta 
scoge “Password vergeten” 


of “Wijzig password” y sigui 
e instruccionnan. Si acaso no 
ta logra, e usuario por manda 
un e-mail na boi@impuesto. 
aw of yama 522 7437. 


E doño di trabou of comer- 
ciante por yena e datonan 
rekeri den e portal mes of por 
scoge pa upload e file XML 
cu ta wordo produci door 
di su programa di payroll. 
Alabes tin e opcion pa uza 
e MS Excel filenan di De- 
partamento di Impuesto cu 
yama “e-Verzamelloonstaat” 
y “e-Verzamelstaat Opgaaf 
Derden”. Por baha e filenan 
aki for di e website di Depar- 
tamento di Impuesto Loon- 
belasting | Departamento di 
Impuesto. Ta bon pa tene na 
cuenta cu no ta posibel mas 


pa entrega un USB-stick of 
manda e filenan via e-mail. 


Departamento di Impuesto 
ta conseha tur contribuyente 
pa cumpli na tempo debi cu 
no ta bay tin prolongacion di 
termino. Keda sin entrega e 


‘Verzamelloonstaat’ of e ‘Ver- 
zamelstaat opgaaf derden’ di 
aña 2023 lo por nifica cu e 
contribuyente lo por ricibi 
un cobransa adicional (na- 
heffingsaanslag) inclui boet 
di Afl. 10.000 maximo. 


Estudio Basico pa bira Agente di Wardacosta ta habri pa inscripcion 


Hoben, 
bo 
kier 
bira 
Agente di Wardacosta pa 
proteha bo pais? Bo kier 
yuda salba bida di hende 
y yuda intercepta botonan 
cu ta trece mercancia ile- 
gal Aruba? Wardacosta ta 
informa hobennan entre 
18 y 25 aña, cu tin e am- 
bicion pa bira Agente di 
Wardacosta, pa inscribi 
nan mes pa e Estudio Ba- 
sico pa bira Agente di 
Wardacosta (Basis Oplei- 
ding Kustwacht, BOK). 


E estudio basico ta un pro- 


grama di estudio cu un du- 
racion di 1 aña cu vaknan 
practico y teoretico, incluso 
un training pa bira Agente 
Policial Extraordinario (Bu- 
itengewone Agent van de 
Politie, 
BAVPOL). 
Tanto 
hobennan masculino como 
femenino por inscribi pa e 
estudio di BOK. 


E estudio ta start den augus- 
tus 2024 cu un periodo di 
introduccion, asina yama ‘Sa- 
menSterk’. E meta di e perio- 
do ‘SamenSterk’ ta cu e aspi- 
rant durante e periodo aki, lo 


crece tanto fisicamente como 
mentalmente y ta cera conoci 
cu e organisacion di Ward- 
acosta. Durante e estudio e 
aspirantnan ta ricibi habi- 
lidadnan basico, di entre otro 
EHBO (‘first aid’) y training 
cu arma. Tambe educacion 
noutico y vaknan di training 
basico di ekiponan di rescate, 
paga candela, legislacion di 
Wardacosta y manual di radio 
VHF, cualnan ta forma parti 
di e pakete di e estudio BOK. 


E condicionnan pa inscribi ta 
cu bo tin nacionalidad Hu- 
landes, y cu bo ta inscribi na 
Aruba, Corsou, Sint Maarten 
of islanan BES y cu bo tin 
entre 18 y 25 aña di edad, 
na inicio di e curso. Tambe 
bo mester tin minimal un 
di e siguiente diplomanan: 
MAVO-4/ 
VMBO/VSBO- 
TKL/ L.T.S/ T-stroom/ EPB- 
door -stroom/ EPI of un di- 
ploma ekivalente na educa- 
cion secundario, cu bo tin un 


diploma di landamento, cu 
bo por lesa y skirbi Hulandes, 
tin un bon condicion fisico, 
cu bo no ta bisti bril of lens 
y cu bo no tin un ‘strafblad’. 


Si bo ta interesa den e estu- 
dio, bo por bishita e website 
di Wardacosta via werken- 
bij.kustwacht.org 
Aki 
bo 
por sigui e link pa yega na e 
formulario di inscripcion. 
Inscripcion ta cera 1 di mei 
2024. 


S.V. Bubali reunion general 2024 ta tuma lugar 21 februari 2024 na BSC 


Pa medio di e comunicado 
aki directiva S.V. Bubali ta 
recorda tur su miembro- 
nan pa ALV 2024. Pa es 
motibo Directiva ta invita 
bo (so) persona pa un re- 
union general 2024 cual lo 
tuma lugar diaranzon 21 
februari 2024 pa 7:00pm na 
Bubali Sport Club. 


Presidente lo habri e reunion 
pa 7:00pm y den caso cu no 
tin quorum lo sera e reunion 
y habri e reunion bek riba e 
mesun dia pa 7:30pm. Si pa 
7:30pm no tin quorum re- 
union ta sigui normal y tur 
decision lo ta valido. Pun- 
tonan di agenda: 1. Apertu- 
ra; 2. Aproba Notulen ALV 


2023; 3.Palabra di Presidente; 
4. Relato di Secretario; 5. 
Relato di Tesorero; 6. Infor- 
macion FBSC; 7. Eleccion 
di Presidente; 8. Eleccion di 
demas miembro nan pa di- 
rectiva; 9. Plannan pa 2024; 
10. Turno liber; 11. Clausura. 


Directiva ta informa tur may- 


or, miembro, personan cu tin 
Bubali na curazon y personan 
cu no ta miembro y kier bira 
miembro y juda den directiva, 
comicion, voluntario of kier 
train un team di muchanan 
pa futbol, por tuma contact 
cu un miembro di directiva. 
Pa por postula pa President of 
miembro directiva mester ta 


por escrito ultimo dia pa por 
hasi peticion ta 18 Februari 
2024 via e-mail na svbub- 
alisportclub@gmail.com 
of 
bubali@avbaruba.com. Nos 
ta pidi tur miembro pa bin 
pa pone nan miembrecia al 
dia asina pa por tin derecho 
di voto. 

Cas Blanco ta priminti ‘sancion grandi’ contra Rusia a causa di Alexei 
Navalny su fayecimento 


(AP) - E Cas Blanco ta 
bisa cu nan ta preparando 
“sancionnan grandi” adi- 
cional contra Rusia den 
respuesta na e lider di 
oposicion Alexei Navalny 
su fayecimento den e co- 
lonia penal Arctico. 


Consehero di Siguridad Na- 
cional Jake Sullivan a bisa cu 
e sancionnan, prome cu e 2 
aña di aniversario di e inva- 
sion di Rusia na Ucrania, “lo 
ta un pakete substancial cu ta 
cubri un rango di diferente 
elemento di e base industrial 
di Rusia ademas di fuent- 
enan di ganashi pa e econo- 
mia Ruso cu ta duna poder 
na Rusia su mashin di guera, 
Rusia su agresion y e poder di 
Rusia su represion.” 
Consehero di Siguridad Na- 
cional John Kirby a bisa dia- 
mars cu Merca no a determi- 
na con Navalny a fayece pero 
a insisti cu e responsabilidad 
ta den man di Putin. “Sin 
importa e contesta cientifico, 
Putin ta responsabel pa esa- 
ki,” el a conta reporteronan. 


E Departamento di Tesore- 
ria a nenga di comenta riba 
e detayenan di sancionnan 
binidero. Brian Nelson, e 
departamento bao Secretario 
di Terorismo y Inteligencia 
Financiero, ta den Europa 


e siman aki pa sigui traha 
riba sancion di Rusia prome 
cu e aniversario di 2 aña. “E 
coalicion global imponiendo 
sancionnan riba Rusia su 
mashin di guera a tira den 
santo e esfeursonan di Krem- 


lin pa ekipa y provee pa su 
ehercito. President Biden re- 
cientemente a expande e Tes- 
oreria su autoridad pa inclui 
esunnan cu ta funda Rusia su 
esfuersonan di produccion di 
guera, hasta si nan ta den pais- 


nan tercer mundista, y nan ta 
agresivamente bayendo den 
contra di esunnan cu ta purba 
evadi nos sancionnan,” e de- 
partamento a declara. “San- 
cionnan multilateral y con- 
trolnan di exportacion a causa 
daño na Putin su habilidad di 
proyecta poder awo y den fu- 
turo.” 


Expertonan di politica tin un 
arsenal avansa di proposicion 
cu tin e meta di kita placa for 
di Rusia cu e tin mester ma 
continua cu su invasion, for 
di confisca fondonan di Ban- 
co Central cu ta mas tanto 
warda na Europa te na baha 
e prijs di petroleo Ruso den 
Group of Seven. 


Un reportahe for di Inter- 
national Working Group to- 
cante sancionnan contra Ru- 
sia na Stanford University ta 
haci yamado pa sancionnan 
mas pisa den Rusia su mer- 
cado di energia, for di baha 
e rijs actual di 60 dollar te 
na 30, ademas di completa e 
prohibicion di EU y G7 riba 
hidrocarbon Ruso. 


Merca ta blokia resolucion di ONU exigiendo un alto al fuego 
humanitario na Gaza 


(AP) - Merca riba dia- 
mars a blokia un resolu- 
cion cu sosten di ONU cu 
ta exigi un alto al fuego 
humanitario 
inmediato 
den e guera entre Israel 
y Hamas na Gaza Strip, 
bisando cu e lo interferi cu 
negociacionnan pa libera 
rehennan cu ta secuestra 
na Israel. 
E voto di 15 miembro di e 


Conseho di Sigurdad tabata 
13-1 cu Reino Uni abstenien- 
do su voto, reflehando e sos- 
ten fuerte di paisnan rond di 
mundo pa caba e guera di mas 
di 4 luna caba, cual a cuminsa 
cu invasion di militantenan 
Hamas na Israel. Desde e 
tempo aki, mas di 29,000 Pal- 
estino a fayece den Israel su 
ofensiva militar, segun Gaza 
Health Ministry cual ta bisa 


e gran mayoria tabata hende 
muhe y muchanan. 


E tabata e tercer blokeo Mer- 
icano di un resolucion di e 
conseho di siguridad cu ta 
exigi un alto al fuego y a bini 
un dia despues cu Merca a 
circula un resolucion vital 
cu lo sostene un alto al fuego 
temporario na Gaza relaciona 
cu e liberacion di tur rehen y 


un yamado pa kita tur restric- 
cion di entrega di ayudo hu- 
manitario. 


Practicamente tur miembro 
di e conseho, incluyendo 
Merca, a expresa preocupa- 
cion serio pa cu e catastrofe 
pendiente den Gaza su ciu- 
dad di Rafah, unda mas o 
menos 1.5 miyon Palestino 
a busca refugio, si e Prome 
Minister di Israel sigui cu su 
plan di evacua e ciudadan- 
onan for di e ciudad y move 
Israel su ofensiva na e area cu 
tin frontera du Egipto, unda 
Israel ta bisa cu e militan- 


tenan ta scondi. 


Prome cu e voto, Algeria su 
embahador aamar Bendjama, 
e representante Arabe den e 
Conseho a bisa cu e “reso- 
lucion aki ta para pa berdad 
y humanidad ta para contra 
e personanan cu ta boga pa 
asesinato y odio. Un boto 
na fabor di e resolucion aki 
ta sostene e Palestinonan su 
derecho na bida,” el a comen- 
ta. “Di mesun manera, vota 
den contra di esaki ta implica 
sosten na e violencia brutal y 
e castigo colectivo den nan 
contra.” 


INTERNACIONAL 

Atake contra barconan y dronenan Mericano ta mustra cu Houthinan 
por lucha ainda 


(AP) - Apesar di tironan 
aereo di un luna lidera pa 
Merca, Yeme su rebelde- 
nan houthi te ainda ta ca- 
pas di lansa atakenan sig- 
nificante. E sinan aki, nan 
a causa daño serio na un 
barco crucial y a tira un 
drone Mericano cu tabata 
bal miyones di dollar. 


E agresion continuo di e 
houthinan riba importacion 
y exprotacion via e corridor 
crucial Red Sea banda di e 
guera entre Israel y Hamas 
na Gaza Strip ta enfatisa e 
desafionan den purba di stop 
e atakenan estilo guerrilla cu 
nan a usa pa mantene control 
di Yemen su capital y mas di 
e pais den guera desde aña 
2014. 


E campaña a aumenta e re- 
beldenan su posicion den e 
mundo Arabe, apesar di nan 
abusonan di derecho huma- 
no den un guera cu tin añan- 


an largo andando caba cu 
varios aliado Mericano den e 
region. Analistanan ta adverti 
cu mientras mas e atakenan 
Houthi sugui, mas e riesgo 
tin cu esaki lo cuminsa stroba 
exportacion internacional y 
afecta e economia global. 


Riba 
dialuna, 
ambos 
Houthinan y oficialnan di 
Oriente a admiti cu un di e 
atakenan mas serio riba ex- 
portacion a ser lansa pa e re- 


beldenan. E Houthinan a ata- 
ka Rubymar cu dos misil anti 
barco y un a dal contra esaki, 
Merca su central di comando 
militar a reporta. Rubymar, 
cual a reporta problema cu 
su propulsion den november, 
aparentemente no por a op- 
era mas cual a obliga e ekipo 
bandona e barco. 


Vocer di ehercito Houthi ya- 
hya Saree a declara dialuna 
anochi cu Rubymar a hundi. 


Sinembargo imagennan di 
satelite a mustra cu Rubymar 
tabata ariba ainda. E atake 
contra Rubymar a marca un 


di e tiki atakenan directo y 
serio di e rebeldenan Houthi 
riba exportacion. 


E sospechosonan di un secta na Kenya ta ricibo ordo di ser hospitalisa 
despues di un welga di hamber 


(AP) - Un magistrado 
di Kenya a ordena e sos- 
pechoso principal di un 
secta y su 94 miembronan 
ricibi cuido di emergencia 


despues cu algun di e so- 
spechosonan mester a ser 
carga dentro di e corte, pa 
contesta na acusacionnan 
di 
homicidio 
involun- 


tario , demasiado debil y 
no “por a ni mantene nan 
wowonan 
habri”despues 
di un welga di hamber. 


Na corte di Mombasa, Mag- 
istrado Hefe Alex Ithuku a 
dirigi Paul Mackenzie, su 
casa Rhoda Maweu y otronan 
acusa di 238 incidente di ho- 
micidio involuntario ser hiba 
hospital pa un examinacion 
di docter inmediatamente. E 
sospechosonan visiblemente 
malo a declara nan mes ino- 
cente den tur acusacion, cual 
a ser lesa durante 4 ora y mey. 


Lider di e secta Paul Macken- 
zie y algun di su siguidornan 
a ser culpa pa e fayecimento 
di 429 miembro di su misa 
Good News International 
Church, varios di nan ken- 
denan a laga nan mes pasa 
hamber den e creencia cu si 
nan haci esaki nan lo por topa 
cu Jesus prome cu mundo 
caba. Esaki a tuma luga entre 
januari di aña 2021 y septem- 
ber di aña 2023 na Shakahola 
segun e fiscalnan. Ithuku, 
ken a bishita e sospechoso- 
nan su cel den corte, a bisa cu 
despues cu el a observa nan, 
algun di nan no por a ni lanta 
of habri nan wowo, pues el a 
haci e yamado pa nan ricibi 
tratamento inmediatamente. 


E curpanan a ser descubri 
den decenas di tumba na un 
cunucu di 320 hectare conoci 
como Shakahola Forest. E 
tumbanan a ser haya despues 
cu polis a rescata 15 miembro 
di e misa kendenan a conta 


investigadornan cu Macken- 
zie a bisa nan pa haci yuna 
te ora cu nan muri prome 
cu mundo caba. 4 di e 15 a 
fayece despues cu nan a ser 
hiba hospital. 


Autopsianan ehecuta di al- 
gun di e curpanan haya den 
e tumbanan a mustra cu nan 
a fayece a causa di hamber, 
strangulacion of sofocacion. 
Kenya su patologo hefe di 
gobierno Dr. Johansen Odu- 
or a bisa siman pasa cu go- 
bierno lo sigui cu e busca y 
recuperacion di e curpanan 
for di Shakahola Forest cum- 
insando maart. 


E buskeda a ser para pa asina 
por haci e autopsia y analisis 
di DNA di e 429 curpa cu ya 
caba a ser recupera, Oduor a 
bisa. 


